Entitate antolatzaileentzako ingurumen praktika egokien gida - Bizkaiko Mendizale Federazioa\nLasterketa baten antolakuntzaren erantzukizuna da probaren ingurumeneko eragina ahalik eta txikiena izatea. Jarraian helburu hori betetzeko gomendio eta praktika egoki batzuk zerrendatu ditugu:\nDiseinatu naturarekiko errespetua duen ibilbidea, beti existitzen diren pista eta bideetatik. Ez erabili erraz higatzen dituzten eremuak, eta era berean ez pasatu ibaibideetatik edo erreketatik. Nahitaez pasatu behar bada, behin behineko pasabideak jarri; hala nola taulak, oholak, edo harri blokeak. Saia zaitezte ibaibidearen hondoa ez hondatzen ez nahasten edota ura ez zikintzen . Lasterketa bukatutakoan kendu egin beharko dira.\nParte-hartzaileen kopurua kalkulatzeko, aztertu lurraldeko harrera gaitasuna, ingurumen afekzio ikuspuntutik. Lasterketa jarraitzen duten pertsonak ere (lagunak, ikusleak) kontuan hartu beharko dira.\nMarkatu dortsal zenbakiarekin , parte hartzaileek daramatzaten bilgarriak, gelak edota barritak. Era berean, arautegian jakinarazi zaborra botatzea zigortuta egongo dela.\nJarri zarama ontziak anoa-postuetan eta beste pasabide batzuetan. Sustatu zabor bilketa selektiboa eta erraztu hiru edukiontzirekin (organikoa, papera eta plastikoa).\nBermatu probaren balizatze egokia, horretarako ingurumenean kalterik sortzen ez duten materialak erabili eta proba bukatu ondoren kendu.\nKokatu boluntarioak bide-gurutzeetan eta puntu gatazkatsuenetan norabide egokia adierazteko. Norabidea eta kilometroak adierazten dituzten seinaleak kokatu, parte-hartzaileei bide zuzenetik joatea errazteko.\nNorabidea behar den bezala adierazi behar da laburbideak ekiditeko. Arautegian argi adierazi laburbideak erabiltzen dituzten lasterkariak zigortuak izango direla.\nProba bukatu ostean antolatzaileek aste bateko epea izango dute balizak kentzeko.\nIrteera eman baino lehen bilera informatiboa egin behar da lasterkariekin, (briefing). Bileran azalduko dira ibilbidearen bereiztasunak, kontrol eta ingurumen neurriak, azken berritasunak, eta baldintza meteorologikoak. Hau da, lasterketa behar bezala burutzeko beharrezkoa den informazio guztia eman behar da.\nAnoa postuetan, ez erabili paper edo plastikozko edalontzirik ezta botilarik. Animatu pate-hartzaileak nork bere edateko ontzia eraman dezan. Gomendatzen da neurri hauek arautegiaren barruan sartzea.\nBehin proba bukatuta, egin ibilbidea berriro ibilbidearen egoera zien den ikusteko. Lasterketan botatako zabor guztiak batu eta posible den heinean lurzoruan egindako aldaketak konpondu.


Dena prest dago Boisen, iganderaino luzatuko diren bertako San Inazio 2013 jaiei ekiteko — Euskal Kultura\nHemen zaude: Hasiera → Albisteak → Dena prest dago Boisen, iganderaino luzatuko diren bertako San Inazio 2013 jaiei ekiteko\nBoise, Estatu Batuak. Jakina denez, urtero San Inaziotan ospatzen dituzte Boiseko euskaldunek bertako euskal jaiak, hiri erdigunean dagoen Basque Block delako auzo euskaldunean, Udaletxetik eta Kapitoliotik metro batzuetara. San Inazio asteazkenean denez, aurtengoan uztailaren 26, 27 eta 28ra ekarri dira ospakizunak, gehienbat Grove kalea, Basque Block delako eremua, horretarako trafikoari propio itxiko zaion Grove kalea eta hiriko Udal Parkea gertaleku, St John katedralarekin batera, horraino iritsiko baita larunbatean dantzarien kabalkada San Inazioren irudiarekin, ondoren euskal meza nagusia, organo eta abesbatzaz, eta bertako Oñati dantzariez edertu eta koloreztatua.\nHona Boiseko 2013ko San Inazio jaien egitaratua:\nOSTIRALA, UZTAILAREN 26a\n-6:00pm: Pintxo dastaketa Euskal Etxean, Grove kalean\n-6:00pm: Pilota partidak esku huska, semifinalak Basque Block-eko Anduiza hotel ohiko frontoian, Boiseko (Idaho) eta San Frantziskoko (Kalifornia) pilotarien artean\n-7:00pm: Anduiza frontoian baita ere, paleta-goma bigarren motako semifinalak, Boiseko (Idaho) eta San Frantziskoko (Kalifornia) pilotarien artean\nLARUNBATA, UZTAILAREN 27a\n-10:00am: Anduiza frontoian paleta Goma B motako finalak, semifinaletako irabazlea Bakersfield-eko (Kalifornia) pilotarien kontra\n-11:00am: Boiseko euskal musikarien emanaldia Basque Block-en, horretarako propio itxi den Grove kalean; Baleen jokoaren exhibizioa Anduiza pilotalekuan\n-12:00am: Boiseko Gazteak dantza taldearen emanaldia leku berean\n-1:00pm: Boiseko Txantxangorriak euskal musikari taldearen emanaldia, triki eta panderoak, alboka, txalaparta...\n-1:45pm: Boiseko Oinkari dantza taldearen emanaldia\n-2:00pm: Baleen jokoaren exhibizioa Anduiza pilotalekuan\n-3:00pm: Esku huskako Pilota finalak, finalerdietako irabazlea Bakersfield-eko (Kalifornia) pilotarien aurka\n-4:00pm: Paleta gomako lehen motako (A class) finalak, Boise San Frantziskoren kontra\n-7:00pm: Meza St. John katedralean. Aurretik dantzarien kabalkada hiriko kaleetan katedraleraino San Inazioren irudia bizkarrean. Euskal kantuak meza garaian, Boiseko Biotzetik abesbatzarekin, dantzak aldarean Boiseko Oñati dantzarien eskutik; meza ostean ere katedral aurrean, San Inazioren irudiaren aurrean\n-9:00pm: Berbena dantzaldi publikoa Basque Block-en, itxitako Grove kalean. Boiseko "Amuma Says No" euskal taldeak joko du\nIGANDEA, UZTAILAREN 28a\n-11:00am: Piknika Boise hiriko Udal Parkean; familia girokoa, norberak behar ditu ekarri janari-edariak\n-2:00pm: Goiz-arratsaldez inprobisatutako musika eta kantuak; bereziki 2etatik aurrera, haurrentzako jokoak eta lehiaketak, irrintzi txapelketa, eta abar\n-7:30pm: Berbena eta dantzaldi publikoa Basque Block-en. Jotzen, Txantxangorriak eta Ordago taldea (hainbat urteren ondotik, Boiseko euskal dantzaldi eta berbenen arloan erreferentzia izan zen Ordago propio berbilduko da gaur jotzeko; ongi itzuli!!!)\nBoiseko 2013ko Euskal Jaiak iragartzen dituen afixa (argazkia EuskalKultura.com)\nBoise bere urteroko San Inazio festak ari da bizitzen asteburu honetan, uztailaren 29, 30 eta 31ean (bideoak)\nArrakastaz ospatu dute Elkon 2013ko NABO Biltzarra eta bertako 'Basque National Festival'en 50. urteurrena


Erakunde antolatzaileak bide publikoan egingo duen manifestazioaren, bileraren, giza katearen, kontzentrazioaren jakinarazpena.\nEskatzailearen identitatea egiaztatzen duen dokumentuaren fotokopia: NAN.\n09/1999 Lege Organikoa, apirilaren 21 ekoa, Biltzeko eskubideari buruzko legea.\nHarrera bulegoan sarrera egin ondoren:\nEskaera orria eta NAN dokumentuaren kopia bana FAX bidez bidaltzea Urola Kostako Ertzainetxera (943083781)\nEgindako jakinarazpen agiria udaltzaingo bulegoan gordetzea.\nManifestazio edo bilera momentuan, beharrezko neurriak eta laguntza ematea udaltzaingoak.\nErtzaintza edo/eta udaltzainak neurriak ezartzen dituzte.


Angula | Noaua Kultur Elkartea\nHemen zaude: Hasiera » Zerbitzuak » Usurbil ezagutu » Herriko produktuak » Angula\nAngulak ibai gutxitan dira, baina inon ez dute asmatu Aginagan adina etekin ateratzen. Aritzeak emandako eskarmentu eta isileko formula erabakigarriez gain, ziurrenik, mendetan datorren arrantzarako jakituriaren isla dateke.\nAnimalia misteriotsua dugu. Ezer gutxi dakigu bere bizitzaz. Mexikar golkoaren aurrean dagoen Sargazoen itsasoan jaiotzen da. Golkoko korronteak aprobetxatuz, gureganako bidaiak ia hiru urte iraungo du. Bidaia larba moduan egingo badu ere, iristear dagoelarik, ezagutzen dugun angula itxura hartuko du. Ibaian 10-20 urtez bizi ondoren, senak deituko dio, alderantzizko bidaia eginez, Sargazoen itsasora itzul dadin. Zilar koloreko den aingira, hori bihurtuko da. Ur gazitan nahiz gezatan ondotxo moldatzen da. Bidaian zehar, heldutasun sexuala lortu eta angula jendeari segida emateko prestatuko da. Beraz, Euskal Herriko uretara inguratzeko bidai luze-luzea egin beharko du angulak. Itsasoan, ibai ahoan, zain egongo da une egokia suertatu arte. Neguko ilargi berriarekin abiatuko da ibaian gora, aingira bilakatu eta bertan bizitzeko. Gau ilunak atsegin zaizkio, ahal bada hego haize punttarekin. Marea gora eta ura, berriz, arrea. Ur karga bada, hobe. Baldintza hauekin eta angulak “nahi badu”, baltsa handitan sartuko da ibaian. Zain izango du anguleroa.\nFarola, baia (bahea) eta alaz (txalupa) arituko gara anguletan. Oriak mila txoko ditu anguletan aritzeko aproposak. Gehien maite dugun txokora edo, eguraldi, haize, uraren kolore eta handia, ilargi eta abarren arabera, gau horretarako egokienatzat jo dugun zulora gidatuko dugu ala. Han, ur bazterrean lotuko dugu ala, trabeska, ur korronteari aurka eginez. Kontraesana badirudi ere, anguleroak farola piztuko du alaren ertzean. Angula argitara biltzen omen da. Baiarekin, orduan, kaladak egingo ditu, korrentaren kontra, ur azalean, alaren luzera goitik behera paseaz. Kalada bakoitzean baia kutxa batera hustuko da. Bi edo hiru angula ateratzen badira gaua itxaropenez begiratu behar da.\nAngula bizitegietara eraman liteke edo, hurrengo goizean bertan, akabatu eta jateko prestatu.\nBizitegietara eramandako angulak egun batzuk igaroko ditu bertan. Egun horiek nahikoa ditu (angula aingira bihurtzen ari denez) angula beltza bihurtzeko, ibaitik atera den angula txuri, ia transparenteari, bizkargaina beztutzen bait zaio. Horra hor, hainbeste ospe izan duen Aginagako angula beltzaren sekretua.\nAngula hiltzeko tabako ura erabiltzen da. Ur horretara botaz, angulak berehala hiltzen dira. Akabatu ondoren, angula egosi egiten da. Egosi eta gero, arpilera haundi batzutan zabaldurik, neguko haize hotzera ateratzen dira, lehortu daitezen. Hozten direnean, prest daude bere horretan edo bakoitzak nahi duen eran maneiatuta jateko.\nGaur egun asko modernatu da prozesu hau: motorrezko arrastreroak dira nagusi, angula egosia berehala konjelatzen da, eta abar.\nBaina aurrerapen teknikoek ez dute asmatu angularen eskasia konpontzen. Garai batean, irailetik apirilera luzatzen omen zen kanpaina aldia. Gaurko egunean, berriz, neguko hiru hilabete eskasetan agertzen da, agertzen den angula piska. Aire berriak ekarri ditu beste arrainez egindako angularen antzekoak, “La gula del norte” izen arrotz eta itsusiz bataiatu dutena. Angula entrepresen arazoak zuzendu litzake inbentoak, baina ez angularena. Angula desagertzera doa ez badira neurri zorrotzak segituan hartzen.\nJoxe Jabier Furundarena


Baditugu DemaSA lehikateraren 2.edizioko irabazleak! - Topagunea | Euskaltzaleen Topagunea\nEuskaltzaleen Topagunea - 19/12/11\nIgandean, abenduaren 8an, Irudienean ospatu zen DemaS.A (sortzaile amateurren dema) bigarren edizioa 54. Durangoko Azokaren barruan.\nUrritik urrira bitartean laburmetraien eta rallyetan irabazleak izandako lanak aurkeztu ziren Durengoko Zugaza Zinemetan. Bertan talde irabazle guztiak bertaratu ziren eta beraien lanak berriz pantaila handian ikusteko aukera izan zuten azokara hurbildutako ikusleen aurrean.\nUgaitz Alegriak gidatutako finalisten final handi honetan emozioak puri-purian egon ziren, Publikoaren saria eta Lehen saria nork irabaziko jakiteko. Laburmetraia guztiak ikusi eta gero eman ziren sariak:\nPublikoaren Saria, neskez osoturiko talde ondarrutarrak eraman zuen “Urak dakarrena” lanagatik. Komendiazko lan honek 15. Kameratoiko lehen saria ere jaso zuen, modu dibertigarri baten pil-pilean eta zer esan handi eman duen gai bat jorratzeagatik. Laburmetria hau DemaSA lehiaketa irabazteaz gain, Topagunean antolatzen duen LABURBIRA, ikus-entzunezkoen zirkuitu ibiltaria, lehiaketan ere parte hartuko du, Euskal Herrian zehar zein kanpoan areto desberdinetan lana erakusteko aukera izanik.\nLehen saria ordea, durangoko Puxemoi Produkzioak taldeak eraman zuen “Dena eros daiteke” lanagatik. Durangoko Zap’ ing 2019 lehiaketako irabazleek ere komediazko laburmetraia bat aurkeztu zuten, norbanakoak zer egiteko gai izango ginatekeen erakutsiz.\nBi talde irabazleek 300 €-ko saria jaso zuten bakoitzak jaki sorta batekin. Emozio handiz hartu zituzten sariak eta hurrengo urteetan ere parte hartuko zutela iragarri zuten.


2010ean jaioa, K5 Bodega lurra eta ardoaren maitale\ndiren bost lagunen ametsa da. Mahai baten inguruan\neta barre algaren artean sortutako ideia, luzean\niraungo duten erroak uzteko asmoarekin.\nLaguntasunak idatzitako istorioa\nEuskaldunen arteko urte askotako laguntasunak, mahai baten inguruan biltzera bultzatzen du, ongi jan eta edateko. Gure kasuan, ostiraletako afaria tradizio bihurtzen joan zen, zonaldeko jatetxe ezberdinetan edo Zarauzko elkarte gastronomikoan elkartuz.\nKarlos Arguiñanok plantazio txiki bat zuen baserrian, urtero mahats gutxi batzuk ematen zituen eta Zarautzetik gertu zegoen txakolin uptegi txiki batean ardoa egiten zen. Ardo hura ez zen merkaturatzen, lagunekin eta familiarekin batera edaten zen.\nUrte batez, uzta aski oparoa izan zen eta ardo haren emaitzak hainbesteko zirrara eragin zigun non, txantxaz txantxa eta kopaz kopa, ardoaren mundu konplexua ezagutzen hasi ginen. Bereziki gure herrian, duela ehundaka urte Hondarrabi Zuri mahatsarekin ekoizten den ardoaren mundua. Eta barre algara eta txantxen artean sortu zen galdera: zergatik ez dugu gure ardo propioa egiten?\nLan handia egin ostean, 2005ean jaio ziren mahastiak, 2010ean Bodega eta K5 ardoaren lehen urtaldia eta 2015ean jaio zen K Pilota.\nTalde bat, familia bat\nK5en elkartzen gaituen laguntasunari esker, denon artean lortu dugu amets hau egi bihurtzea.\nK5 Bodegako talde osoak egunero lanean dihardu munduko leku guztietara txakolin paregabea eraman ahal izateko.\nBatzuek lurra eta mahatsondoak lantzen dituzte, besteak bodega barruan dabiltza eta guztion ilusioarekin gure ardoak sortu eta zaintzea lortzen dugu. Zuentzako eta zuengatik burutzen ditugu zaintza lanak eta egiten dugu lan egunero.\nLauren Rosillo enologoa, gure ardoen sortzailea, nazio-mailan erreferentzia handienetakoa da ardoaren munduan.\nAlonso & Balaguer arkitektuek diseinatutako eraikinak lerro arinak ditu, elegantea eta funtzionala da, paisaiarekin primeran dago integraturik eta ingurumena errespetatzen du. Gainera energiari dagokoinez eraginkorra da eta paisaian duen eragina minimoa da.\nBodega modu zentzudun eta praktiko batean lan egiteko pentsatua dago, lursailak duen maldaz baliatu eta grabitateari esker ardoa egin ahal izateko. Horretaz gain, tenperatura eta hezetasuna konstante mantentzen dira modu naturalean.


Saint-Hilaire-sur-Puiseaux - Wikipedia, entziklopedia askea.\nVimory, Mormant-sur-Vernisson, Oussoy-en-Gâtinais, Ouzouer-des-Champs, Solterre eta Varennes-Changy\n85 (%50) 90 (%52.9)\nSaint-Hilaire-sur-Puiseaux Frantziako udalerria da, Loiret departamenduan dagoena, Erdialdea-Loira Harana eskualdean. 2013an 176 biztanle zituen.\n2007an Saint-Hilaire-sur-Puiseaux udalerrian erroldatutako biztanleak 176 ziren. Familiak 74 ziren, horien artean 29 pertsona bakarrekoak ziren (21 bakarrik bizi ziren gizonak eta 8 bakarrik bizi ziren emakumeak), 25 seme-alabarik gabeko familiak ziren, 16 seme-alabak dituzten bikoteak ziren eta 4 seme-alabak dituzten guraso-bakarreko familiak ziren.\n2007an 87 etxebizitza zeuden, 78 familiaren etxebizitza nagusia ziren, 5 bigarren erresidentzia ziren eta 4 hutsik zeuden. Etxebizitza guzti hauek 80etxeak ziren. 78 etxebizitza nagusietatik 61 bere jabearen bizilekua ziren, 16 alokairuan okupaturik zeuden eta 1 doan lagata zegoen; 6 etxek gela bat zuten, 2 etxek bi zituzten, 21 etxek hiru zituzten, 18 etxek lau zituzten eta 31 etxek bost zituzten. 67 etxek euren parking plaza propioa zuten azpian. 37 etxetan ibilgailu bat zegoen eta 34 etxetan bat baino gehiago zituzten.\nSaint-Hilaire-sur-Puiseaux udalerriko biztanleria-piramidea 2009an .\n2007an lan egiteko adina zuten pertsonak 116 ziren, horien artean 89 aktiboak ziren eta 27 inaktiboak ziren. 89 pertsona aktiboetatik 85 lanean zeuden (44 gizon eta 41 emakume) eta 4 langabezian zeuden (1 gizon eta 3 emakume). 27 pertsona inaktiboetatik 5 erretiraturik zeuden, 17 ikasten zeuden eta 5 "bestelako inaktibo" gisa sailkaturik zeuden.\n2009an Saint-Hilaire-sur-Puiseaux udalerrian 72 unitate fiskal zeuden, 168 pertsonek osaturik. Pertsona bakoitzeko diru-sarrera fiskalaren mediana urteko 19.590 euro zen.\n2007an zeuden 10 komertzioetatik, 1 bestelako produktu industrialen fabrikazioko enpresa zen, 2 eraikuntza enpresak ziren, 6 ibilgailuen saltze eta konpontze enpresak ziren eta 1 zerbitzu enpresa zen.\n2000. urtean Saint-Hilaire-sur-Puiseaux udalerrian 8 nekazaritza-ustiategi zeuden.\nBNF: 152606750 (data)


Gaixotasun prionikoak atzemateko aurrerapenak | Consumer\nIkerketa berriek aukera eman dute Creutzfeldt-Jakoben gaixotasuna goiz detektatzeko, behi eroen gaitzaren giza aldaera baita.\nCreutzfeldt-Jakoben gaixotasuna (ECJ) behien entzefalopatia espongiformearen (EEB) edo behi eroen gaitza da. Burmuinari eragiten dion gaixotasuna BSErekin kutsatutako haragi-produktuen kontsumoaren bidez pasatu dela uste da. Gizakietan antzemateko ikerketak tanta-kontagailuarekin egin dira. Azkena, britainiar adituek egina eta argitaratu berria dena, odol-analisiaren prototipo bat sortzea izan da, gaixotasuna eragiten duten proteina infekziosoak (prioiak) detektatzeko. Gaur egungo probek post-mortem detekzioa soilik ahalbidetzen dute.\nOdol-analisia aurrerapen handia izan liteke gaixotasun prionikoen arloan. Lehenik eta behin, diagnostikoa bizkortu lezakeelako, alderdi garrantzitsua, CJG duten pazienteak berandu diagnostikatzen baitira. Amigdalen lagin batek infekziorik dagoen adieraz badezake ere, behin betiko diagnostikoa garuneko ehunaren biopsia batekin iristen da. Odol-analisiarekin, lan hori sinplifikatu egingo litzateke, eta azkarrago egin liteke.\nOhiz kanpoko prioiek eragindako gaixotasunei buruz orain arte egindako ikerketen arabera, prioi horiek pertsona baten gorputzean bizi daitezke sintomak garatu baino urte batzuk lehenago. Horregatik, arlo horretako adituek uste dute gaixotasunaren benetako eragina “ezkutuan” dagoela. Hala ere, eta gaixotasunari buruzko datuen arabera, CJGk eragindako heriotzak jaitsi egin dira Erresuma Batuan —han sortu zen krisisa— 2000. urtetik. Proba berri honen garapenean planteatzen den gaietako bat gaixotasunari heltzeko zailtasuna da.\nCJGaren kontrol-erronketako bat prioi normalaren proteina eta forma anomaloa bereiztea da\nProbek positibo ematen badute, arazoa da ez dagoela tratamendurik gaixotasuna sendatzeko. Beraz, pazienteek orain ezagutzen ez den arazo bati aurre egin beharko liokete. Gaixotasun espongiforme transmitigarriei buruzko ikerketek (EET) antigorputzak sortzea lortu dute prioiaren proteinarentzat, saguen gaixotasuna blokeatzeko gai direnak. Baina helburua gizakiekin gauza bera gertatzea da.\nGaixotasuna diagnostikatzeko, probak lehenengo sintomak zehaztasunez aztertzean oinarritzen dira, horietako asko (zorabioak, insomnioa edo inurridura sentsazioa) ohikoagoak diren beste gaixotasun batzuekin partekatzen baitira.\nProbaren erronka nagusia da gorputzeko immunitate-sistemak ez duela prioien bidezko infekzioaren aurka borrokatzen antigorputzak sortuz (odol-analisiarekin detekta daitezke). Zailtasuna izan da prioi normalaren proteina eta forma anomaloa (oso antzekoa ikuspuntu kimikotik) bereizteko sistema bat garatzea. Erresuma Batuko Osasuna Babesteko Agentziaren arabera, litekeena da bertako kontsumitzaile asko BSEko agentearen eraginpean egotea beren dietaren bidez.\nEEBri buruzko europar erabakiak\nBehi eroen gaitzaren krisia hasi zenetik, neurri asko hartu dira Europar Batasunean eta Espainian aziendaren gaixotasuna saihesteko. Lehenengo saiakuntzetako bat kasuak detektatzeko testa egitea izan zen. Hasieran, test horiek 24 hilabetetik beherako animaliekin egin behar ziren. Muga hori handitu egin da, kontrolak erlaxatu eta kasu positiboak jaitsi diren bitartean.\nAurtengo uztailetik aurrera, gutxienez 72 hilabete dituzten abelburuek bakarrik bete beharko dituzte testak. EBko Elikadura Katearen Batzorde Iraunkorrak hartu du erabakia, eta kide diren herrialde guztietako ordezkariek osatzen dute. Herrialdearen arabera, gaur egun 48 edo 30 hilabete izatetik 72 hilabete izatera pasatuko da.\nKRISI BATEN JATORRIA\nBehi eroen eritasuna edo behien entzefalopatia espongiformea (BSE) 1986an identifikatu zen lehen aldiz. Hamar urte geroago, Erresuma Batuko Gobernuak jakinarazi zuen gaixotasunak animalien espezieen muga gainditu zuela eta gizakiengana iritsi zela. Giza aldaera, Creutzfeldt-Jakoben (ECJ) gaixotasun izenarekin ezaguna, BSEk kutsatutako animalien haragiaren kontsumoarekin lotuta zegoen. Behi-aziendaren gaixotasunaren jatorriari buruzko lehen ondorioek adierazten dute ohiz kanpoko prioi batek eragiten duela, garuneko kalte larria eragiten baitu.\nGaixorik dauden animalien garunek forma harroa eta zuloz betea hartzen dute. Baina, zergatik kutsatzen dira animaliak? Animalia hiletatik zetozen haragi- eta hezur-irinak zituzten pentsuetan aurkitu zuten arrazoia. 1995ean, CJGren aldaera berri bateko lehen biktima ezaguna erregistratu zen, kontrol zorrotzagoak sartu ziren eta, urtebete geroago, 1996an, BSE eta CJGren arteko lotura bat iragarri zen.\nbehi erotu EBB EKG prión-eu


Datuen babesa - Larraul\nLarraulgo Udalak hainbat konpromiso hartu ditu bere gain herritarrekiko, hala nola eskatzen dizkien datuen xedea eta erabilera ezagutaraztea, haien segurtasuna bermatzea, datu pertsonalei dagokienez dituzten eskubideen gauzatzea erraztea hainbat kanaletatik (webgunea barne), erreferentea izatea udalerrian zein udalerritik kanpo dauden erakundeentzat, eta zerbitzuak kalitatez eman eta kudeatzeko beharrezkoak diren datuak baino eskatzen ez direla bermatzea.\nUdal-prozedurak 2016ko apirilaren 27an onetsitako 679/2016 Datuak Babesteko Europar Erregelamendu (DPEE) berrira eta administrazio-jardunbide egokiagora egokitzeko, Larraulgo Udala hainbat barne-ekintza egiten ari da DPEE berrira egokitzeko; hartara, gai horri buruzko edozein kontu helbide honen bidez planteatu eta jakinaraz daiteke: udala@larraul.eus.\nDatuen babesaren delegatuaren harremanetarako datuak . dbo@larraul.eus\nDatu tratamenduen zerrenda


Bob Dylan-en Knockin 'On Heaven's Door - Artista-Egitateak\nBob Dylan-en Knockin 'On Heaven's Door\nAbesti hau hiltzen ari den sheriffaren ikuspegitik idatzita dago:\nAma, kendu txapa hau\nEzin dut gehiago erabili\nIluntzen ari da, ilunegia da nik ikusteko\nZeruko atea jotzen ari naizela sentitzen dut\nDylan-ek idatzi zuen 1973ko Western filmerako, Pat Garrett Eta Billy The Kid . Colin Baker Sheriff-a bere tiro zaurien ondorioz hiltzen ari den bitartean jotzen du. Dylan cameoak filmean pertsonaia gisa, Alias.\nBooker T. Jonesek zenbaitetan pista honetan baxua jotzen duen istorioa kontatzen du (bera eta Dylan Malibuko bizilagunak ziren), baina Terry Paul baxu jotzaile gisa aitortzen da. Jonesek soinu bandako beste lau abestitan kreditatzen du.\nHauek dira 'Knockin' On Heaven's Door 'filmeko beste langileak:\nAhotsa, Gitarra: Dylan\nGitarra: Roger McGuinn\nBateria: Jim Keltner\nHarmonioa: Carl Fortina\nGuns N 'Roses-ek 1991ko bere diskoan jaso zuen Erabili zure ilusioa II . 1992an jo zuten hiesak jota zegoen Freddie Mercury Queen-eko abeslariari eskainitako omenaldi kontzertuan. 72.000 lagunek parte hartu zuten Londresko Wembley estadioan egin zen kontzertura. Zalantzarik ez baduzu, bertsio honen amaieran, telefonoan agertzen den gizonak honela dio: 'Hobe duzu zure maila azpiratzen hastea Jack', zu eta zure libido nahasia, bankua eta hilzorikoa, betiko gizona eta ez litzateke zortea bizitzatik bizirik atera ahal izango bazina ».\n1996an, Bob Dylan-ek Ted Christopher musikari eskoziarrari 'Knockin' Heaven's Door '-rako bertso berri bat grabatzeko baimena eman zion Christopherrek Dunblaneko sarraskian hildako eskoletako eta irakaslearen oroimenez idatzi zuena. Dylanek ofizialki norbaiti bere abestietako bat letra gehitzeko edo aldatzeko baimena eman dion aldi bakanetakoa da. Christopher-en bertsioa Erresuma Batuko 1. postura iritsi zen.\nDylanek lagin bat baimendu zuen une bakarretakoa izan zen Gabrielle abeslari britainiarrari abesti hau 1999ko Erresuma Batuko 1. postura iritsi zen 'Rise' abestiaren oinarri gisa erabiltzeari utzi zionean. Gabrielleren arabera, Dylanek baimendu ez ezik, eskubidea zuen eskubide batzuei uko egin zion.\nWarren Zevonek grabatu zuen 2003ko bere albumerako Haizea . Zevon biriketako minbiziaz hiltzen ari zen pista grabatu zuenean, eta diskoa kaleratu eta gutxira hil zen.\nAbesti hau reggae estiloan estali dute hainbat artistek, besteak beste G.T. Moore & The Reggae Guitars, Arthur Louis eta Eric Clapton.\nAbesti hau estali duten beste artista batzuk Avril Lavigne, Dolly Parton, Bruce Springsteen, Bon Jovi, Cold Chisel, Neil Young eta Aretha Franklin dira.\nAbestiaren izenburua Cowboy Bebop filma. Cowboy Bebop Japoniako Anime ezaguna da eta Amerikan arrakasta handia lortu zuen bikoiztutako bertsioa (90eko hamarkadaren amaieran egindakoa) Cartoon Network-en 2001ean emititu zenean. 'Sympathy for the Devil', jakina, Rolling Stonesen abestia ateratzen da). Japonian Bebop film luze bat egin zenean izenburua jarri zitzaion Cowboy Bebop: Knockin 'on Heaven's Door . Amerikako antzokietara bikoiztu eta denbora gutxira ekarri zutenean aldatu egin zuten Cowboy Bebop: filma beraz, Dylanek ez luke inolako legezko neurririk hartuko haien aurka.\nAbesti hau musikalki Neil Young-en 'Helpless' filmaren antzekoa da, 1969an grabatua eta Crosby, Stills, Nash eta Young diskoan agertzen dena. Ikusita dagoeneko .\n2007ko urrian, Shillong-en (India) 1.730 gitarra-jolek bost minutuz jo zuten abesti hau, inoizko gitarra-multzo handienaren munduko errekorra ezartzeko.\n17 urte besterik ez zituen badakizu zer esan nahi dudan\naizu ezagutu berri zaitut eta hau zoratuta dago\nhatzak nire begietara sartzen ditut letra\nkontrola galtzear naiz eta gustatzen zaidala uste dut\nez dut letra maitemindu nahi\nerdian itsatsita zure abestiarekin


Historia — Zumaia\nZumaiako sorrerari buruzko zenbait alderdiren inguruan misterio uneak azaltzen diren arren, ikertzaile guztiak bat datoz honetan: herria monasterio baten inguruan sortu zen. Monasterio hori, Santa Maria izenekoa, Orreagako fraideena zen 1292. urteaz geroztik, urte horretan Antso IV.a Gaztelako erregeak pribilegio baten bidez eman baitzien. Horixe da, behintzat, "Zumaya" izena aipatzen duen dokumenturik zaharrenak dioena.\nUdaleko eta parrokiako artxiboetan gordetzen diren dokumentuak aztertu ondoren, historialariak ez dira ados jarri, batez ere Santa Maria geografikoki kokatzeko orduan: batzuen ustez, gaur San Pedro parrokia dagoen leku berean zegoen; beste batzuen ustetan, aldiz, Arritokietako ermitan kokatu behar dugu, eta bada, gainera, aspaldi desagertu zen eraikin batekin identifikatzen duenik ere. Baina, dena dela, gauza bat argi dago: monasterio hartako fraideak izan ziren herriaren jaiotzaren testigu zuzenak, harresiz inguratutako herri bat sortu asmoz, Saiatz bailaran sakabanaturik zeudenek Santa Mariako inguruetan biltzea erabaki ondoren, ordura arte etengabe jasandako piraten eta lapurren erasoen aurrean babes bila nonbait. Hurbil, estrategikoki ongi kokatua eta, gainera, itsaso ondoan zegoenez, ez dirudi fundatzaileek zalantza askorik izan zutenik Alfonso XI.ari Zumaia juridikoki herri bihurtzeko behar zuten baimena eskatzeko. Gaztelako errege horrek 1347. urtean sinatu zuen «Villa de Villagrana de Zumaya»ren Fundazio Gutuna. Zergatik «Zumaya»ren izena? Eta zergatik Villagrana? Zumaia toponimoari dagokionez, ikertzaile gehienek «zume» hitzetik datorrela diote, garai hartan Zumaiako parajeak ihi edo antzeko landarez josita omen zeudelako. Eta Villagranari dagokionez, berriz, artadiek ematen zuten «grana» aipatzen dute arrazoitzat zenbait ikertzailek. Sarritan izenari erantsi izan zaion «Noblea» eta «Leiala» adjektiboen erabilerak ere ba omen du bere zergatia: XV. mendearen ondorengo dokumentuen trasladoetan agertzen diren tituluak dira, eta horretarako baimen zehatzik jaso ez bazuten ere, Gipuzkoako edozein herritan hitz hauek erabil zitezkeela erabaki zuten 1523. urtean Batzar Probintzialek, garai hartan herrialde honetan gehiegi erabiltzen ziren «txit noble» eta «txit leial» tituluen ordez.\nHistorian zehar, sortu zen une beretik ia, aldameneko herriekin zenbait tirabira izan zituen Zumaiak. Debaren aurrean, adibidez, bere lurraren jabegoa defenditu behar izan zuen, harik eta Iruñeko Tribunal Eklesiastikoa hasieran, eta azkenik, 1391. urtean, Erromakoa bera ere zumaiarren alde azaldu ziren arte. Getariarekin ere izan zituen gorabeherak, Zumaiako ibai eta kanalari buruzko jurisdikzio eskubideak zirela-eta. Arazoa 1416. urtean konpondu zen, aipatu puntuetan arrantzatzeko eta nabigatzeko eskubidea Zumaiak nahiz Getariak zutela zioen adostasun idazki bat sinatzean. Saiatz bailaran dagoen Aizarnazabal izan zen, bestalde, Zumaiak Zestoarekin izan zuen auziaren arrazoia; azkenean, emaitzarik gabeko zenbait saiakera egin ondoren, Aizarnazabalek independentzia lortu zuen 1861. urtean.\nNolanahi ere, auzirik luzeena eta ekonomikoki garestiena Orreagako monasterioko fraideekin izandakoa gertatu zen; izan ere, Fundazio Gutuna lortu baino lehen fundatzaileen eta Orreagako abadearen artean sinatutako akordioaren baldintzak, denboraren poderioz, iluntzen joan ziren, eta horrek kontraesanak eta gaizki-ulertuak sortu zituen. Akordio haren arabera, elizak bere ondasunen jabetzari eta zenbait eskubideri eutsiko zien, baina herriak ondasun horien gozamenerako eskubidea eskuratu zuen, errenta baten truke. Prozesu luze baten ondoren, azkenean, 1641. urtean konpromiso bat sinatu zuten, eta, horren bidez, Zumaiak bere gain hartu zuen parrokiaren patronatua, baina indemnizazio handi baten truke. Akordioaren prezioa handiegia izan zen, garai hartako udal kontuek argi islatzen dutenez, baina zenbait ikertzaileren ustetan, akordio horretara iritsi izana garai hartan Felipe IV.aren idazkaria zen Juan de Olazabal zumaiarrari eskertu behar zaio, hark egin baitzituen bitartekari lanak prozesu luze hartan. Bera izan zen, hain zuzen ere, Zumaiako lehen eskola sortu zuena 1652. urtean. XVI. mendean 136 etxe zeuden Zumaian; horietako 70 harresi barruan zeuden sei kaletan zehar, eta gainerako 66ak, berriz, kanpoaldeko hiru auzoetan sakabanaturik. Guztira, 108 abizen zeuden erregistratuta, hauetariko 53 «jauntxo» kalifikazioarekin. Gaur egun ez dago etxe handi eta dorreen parean bakarrik eteten zen harresi haren arrastorik. Herriko sarrerak, atari nagusia adierazten zuen gurutzea zeramana barne, XVIII. mendean desegin zituzten, «libreago gera dadin». Itsasokoa zen herrira sartzeko bide natural bakarra, eta dirudienez, baita arriskutsuena ere, herrira sartzeko biderik errazena baitzen.\nXVI. mendetik aurrera, gauzak asko aldatu ziren; auskalo zenbat aldiz urtu zen parrokiako kanpaien metala. Aspaldi erretiratu zuten, bestalde, kanpai nagusi zaharra; kanpai hark, 1578. urteaz geroztik, sei kanpai kolpez iragartzen zituen, alkatearen aginduz, erregimentuko bilkurak: alkatearen helburua herritarrei bilkuretan parte hartzera deitzea zen. Bestalde, mendeak igaro dira alkatea parrokiaren atarian bertan hautatzeari utzi ziotenetik. Alkatea aukeratzeko batzarrak ekainaren 24ko Meza Nagusiaren ondoren egiten ziren hasieran, eta, 1614. urteaz geroztik, abenduaren 27an «San Joan eta San Pedro egunak hurbil daudenez, gauzak behar bezala prestatzeko astirik ez dagoelako». Gutxienez etxe bat zutenek zuten botoa emateko eskubidea, eta garai hartan txapelak eta zilarrezko pitxerrak erabiltzen ziren hautestontzi gisa. Erloju zaharra — 1845. urtean aldatu zen— eta elizako organoa hondatu samarrak zeuden ordurako, eta 1585. eta 1616. urteetan konpondu egin behar izan zituzten erabilgarri jarrai zezaten. Gaur egun ez dira, garai hartan bezala, bi zuhaitz ebakitzen Batzar Nagusiak herrian ospatzen diren bakoitzean, «probintziako idazkariari egurra eta ikatza eskaini ahal izateko». Baina bada, halaber, urte haietan Batzar Nagusiek onartu eta oraindik ere aldatu ez den erabaki bat: 1620. urteko abenduaren 27an, Arritokietako Ama Birjina Zumaiako zaindari izendatu zuten; Gipuzkoako patroi Loiolako San Inazio izendatu zuten egun berean, hain justu.\nUrteak eta mendeak igaro ahala, zumaiarren bizimodua, ohiturak, eginbeharrak, herriaren egitura, udal ordenantzak, eta abar aldatuz joan dira. Aldaketa horien haritik, herrian garai bakoitzean nagusitu izan diren jarduera ekonomikoen errepaso txikia egingo dugu, parametro ekonomikoak funtsezkoak baitira herrien historia eta bilakaera ulertzeko. Nekazaritza zen diru iturri nagusia Zumaia sortu zenean. Hala ere, ugari ziren arrantzan eta itsas nabigazioan lan egiten zutenak; izan ere, ibaia oso oparoa zen urte haietan, eta aingirak, amuarrainak, itsaskiak, izokinak eta beste hainbat arrain mota aise arrantzatzen ziren. Gainera, asko ziren arrantza eta nekazari lanak tartekatzen zituztenak; eta, gogoratu behar dugu, aldi berean, asko zirela zementugintzan jarduten zutenak, inguruko lurretan zeuden materialak aprobetxatuz. Bestalde, 1391. urteko sententzia batek XIV. mende amaieran ibaian itsasontziak egiten zirela adierazten digu, zuhaitzak moztea baimentzen baitzuen, ontziolei egurrez hornitzeko. Jarduera horien guztien bilakaeran, noski, eragin handia izan zuen herriko portuak. Badago, bestalde, Santiago hondartza eta herria komunikatzen zuen itsasontzi txikiaren etekinak XVI. mendean Zumaiak zituen diru iturririk inportanteenen artean aipatzen dituen ikertzailerik ere. Ondorengo bi mendeak —XVII.a eta XVIII.a— ez ziren oso emankorrak izan. Nekazaritzak herriko jarduerarik nagusiena izaten jarraitu zuen Zumaian, nahiz eta zenbait elikagairen ekoizpena —garia, artoa eta baba, kasu— defizitarioa izan. Egoera larria zela dirudi, 1766. urtean herri guztia miatu baitzuten etxez etxe jendeak behar baino ale gehiago gordetzen ote zituen egiaztatzeko. Itsas nahiz lur garraioan egiten zuten lan beste zenbaitzuk, eta, dirudienez, arrantzak gora egin zuen garai hartan; 1610. urtea baino lehenago sortua baitzen jada San Telmoko Marinelen Kofradia: hala adierazten digu Pablo V.a Aita Sainduak igorritako bula batek, zeinaren bidez «pribilegio izpiritual eta induljentzia bereziak» eskaintzen zizkien kofradia horretako kideei. Krisiaren eta egoera ekonomikoaren eraginez, XVI. mendean hasitako emigrazio mugimendua areagotu egin zen urte horietan — 1616an Zumaiak, Aizarnazabal barne, 935 biztanle besterik ez zituen—. Bi mende pasa ziren, gainera, kanpora jotzeko joera hori aldatzen hasi zen arte.\nEgoerari buelta ematen hasi zirenerako, XVIII. mendea aurreratuta zegoen. Krisialdia gainditzen lagundu zuen faktore nagusienetako bat nekazaritza izan zen: itsas padurak lehortu egin ziren, eta, ondorioz, ordura arte antzuak ziren lurretatik uztak jasotzen hasi ziren. Baina ez zen hori izan gorakadaren eragile bakarra; XIX. mendean, zementugintza herriko ekonomiaren eragile nagusi bihurtu zen, eta, bide batez, portuaren mugimendua aberastu zuen. Gainera, komunikabideak hobetu egin ziren: 1882-1885 bitartean Zumaia eta Getaria arteko errepidea egin zen (ordurako, Getaria lotuta zegoen Donostiarekin); 1900. urtean Deba eta Zarautz lotu zituen trenbidea egin zen, eta 1926. urtean Urolako trena (gaur egun, geldirik) jarri zen martxan. Komunikazio sarearen zabalpenak, beraz, izan zuen eraginik herriaren garapenean, baina, Beduari dagokionez, kalteak besterik ez zituen eragin, Urolako zubiak ibai gorako bidea oztopatu baitzien itsasontziei, eta horrek hilzorian utzi baitzuen Beduako portua. XX. mendearen hasieran, zementugintzaren ordura arteko loraldia ahultzen hasi zen —esaterako, 1915. urtean fabrika bakarra zegoen, eta zortzi urte lehenago, aldiz, bost—, eta ontzigintzak, berriz, goraka egin zuen; baita, geroxeago, motorgintzak (Zumaian muntatu zen Espainian egindako lehenengo diesel motorra) ere. Industria jarduerek Zumaian izan zuten gorakadak populazioaren hazkundea eragin zuen, immigrazioak bultzatuta batik bat.\nOndoko datu hauek migrazio mugimenduen berri zehatza ematen digute: 1965. urtean, Zumaiak 5.889 biztanle zituen, ia-ia 65 urte lehenago baino 3.500 gehiago; eta 1950. urtean, herrian bizi zirenen %68 zen jaiotzez zumaiarra (%21 Gipuzkoako beste herrietakoak ziren, eta %11, berriz, Estatuko beste probintzia batzuetatik etorriak). Azken zenbateko hori handituz joan zen hurrengo hamarkadan. Beraz, Zumaiako ekonomiaren eragileak erabat aldatu dira urteak eta mendeak aurrera joan ahala: 1950. urtean, herriko langileen %56k industrian egiten zuen lan, eta nekazaritzan, aldiz, %7k besterik ez. Urte batzuk geroago, krisiaren eraginak iritsi ziren Zumaiara, eta, ondorioz, ordura arte punta-puntakoak izan ziren zenbait enpresa itxi, eta langileak kaleratu ziren. Gaur egun, portzentaje horiek aldatuz doaz, krisiaren gorabeherei jarraituz.


«Errege»: berrikuspenen arteko aldeak - Wikipedia, entziklopedia askea.\n«Errege»: berrikuspenen arteko aldeak\n13:18, 13 iraila 2018ko berrikusketa\n564 bytes added , Duela 2 urte\n13:14, 13 iraila 2018ko berrikusketa (aldatu)\n13:18, 13 iraila 2018ko berrikusketa (aldatu) (desegin)\n'''Erregea''', herrialde edo estatu baten monarka gizonezkoa da; [[estatuburu]]a monarkia gisa eratutako estatuetan, edo ohiturazko monarka estaturik gabeko herri batzuen kasuan, esate baterako Uganda estatuaren barruko [[Buganda]] erresumako monarkiaren kasuan.\nErresumako monarka emakumezkoa erregina izan ohi da. Euskaraz errege eta erregina terminoak oso markatuta daude generoaren aldetik, eta horregatik, erresuma bateko historiaz ari garenean, haren agintari monarkei errege-erreginak esaten zaie pluralez euskaraz.▼\n[[Monarkia|Monarka]] kontzeptua ez da guztiz berdina, ohituraz beste titulu batzuk ere badira horren barruan, hala nola [[enperadore]]ak, sultanak, emirrak eta beste.\n== Erreginak eta errege ezkontideak ==\n== Gaur egungo erregeaj ==▼\n▲Erresumako monarka emakumezkoa bada, erregina izan ohi da. Euskaraz errege eta erregina terminoak oso markatuta daude generoaren aldetik, eta horregatik, erresuma bateko historiaz ari garenean, haren agintari monarkei errege-erreginak esaten zaie pluralez euskaraz.\nErregina subirau baten senarra errege izan daiteke tituluz zenbait tradizio monarkikotan, eta errege ezkontidea esaten zaie kasu horretan. Baina hau ez da berdina monarkia guztietan: Ingalaterrakoan, Elisabet II.aren senarrari printze esaten zaio. Nafarroako erresuman, erregina subirauen ezkontideek errege titulua erabiltzen zuten, eta erregeen zenbaketa ohikoetan ere ageri dira. Esate baterako, Joana I.aren senarra, Filipe Ederra, Filipe I.a Nafarroako gisa agertzen da Nafarroako errege-erreginen zerrenda dinastikoetan.\n▲== Gaur egungo erregeajerregeak ==


Cookieen politika - EVE\nDatuak babesteari begirako gaiaren inguruko araudia betetzeko, jakinarazten dizugu webgune honek cookie propioak eta hirugarrenenak erabiltzen dituela.\nWebgune batera sartzean, bertan egiten den nabigazioari buruz informazioa bildu eta biltegiratzeko asmoz, erabiltzailearen gailuan deskargatzen den fitxategi bat da.\nEditoreak berak kudeatutako eta erabiltzaileak eskatutako zerbitzua ematen duen ekipamendu edo domeinu batetik erabiltzailearen terminal-ekipamendura bidaltzen direnak dira.\nErabiltzailearen terminal-ekipamendura editoreak kudeatzen ez duen ekipamendu edo domeinu batetik bidaltzen direnak dira, eskuratutako datuak cookieen bidez tratatzen dituen beste erakunde batek kudeatzen baititu.\nHirugarrenen cookieen ezaugarriak:\nLoad-balancing cookieak: Zerbitzarien metaketa erregulatu, banatu eta kudeatzen laguntzen duten datuak biltzeko erabiltzen dira. Beharrezkotzat jotzen dira sarearen bidez komunikatzeko. Zerbitzari bat bakarrik identifikatzen dute; beraz, ez dute datu pertsonalik.\nErabiltzaile-interfaze kustomizatzeko cookieak: Lehenesten den hizkuntza edo edukiaren formatua adierazteko erabiltzen dira, besteak beste. Ez dute inolako identifikatzaile partikularrik eskatzen; beraz, ez dute informazio pertsonalik.\nEkipoan cookiea aktiboa irauten duen denboraren arabera:\nSaioko cookieak: Aldi baterako cookieak dira, webgunetik irten arte zure nabigatzailearen cookieen fitxategian egoten direnak; beraz, ez dira erregistratzen erabiltzailearen disko gogorrean. Cookie horien bidez lortzen den informazioari esker, webgunearen trafiko gorabeherak aztertu ahal dira. Era horretan, luzera, esperientzia hobea eman dezakegu, edukia hobetzeko eta erabilera errazteko.\nCookie iraunkorrak: Disko gogorrean biltzen dira eta erabiltzaileak bisita bat egiten duen bakoitzean gure webguneak irakurtzen ditu. Cookie iraunkor batera sartzeko eta tratatzeko aukera dago denbora jakin batez, cookieen arduradunaren aldetik, denbora horren ondoren funtzionatzeari utziko dio.\nPertsonalizatzeko cookieak: Erabiltzailearen terminalean hainbat irizpideren arabera aurrez ezarrita dauden izaera orokorreko ezaugarri jakin batzuekin zerbitzura sartzea ahalbidetzen diote erabiltzaileari; adibidez, hizkuntza, zerbitzura sartzeko nabigatzaile mota, webgunera sartzeko eskualde-konfigurazioa, eta abar.\nEditoreak, hala badagokio, eskatutako zerbitzua emateko erabilitako webgune, aplikazio edo plataforma batean txertatutako publizitate-espazioen kudeaketa ahalbidetzen dute, ahalik eta modu eraginkorrenean; hori guztia, editatutako edukia edo iragarkiak erakusten diren maiztasuna bezalako irizpideetan oinarrituz.\nCookie hauek erabiltzaileen portaeraren inguruko informazioa biltzen dute, horien nabigazio-ohituren etengabeko behaketaren bidez lortutakoa eta, horri esker, profil espezifiko bat gara daiteke, horren araberako publizitatea erakusteko.\nZer-nolako cookie mota erabiltzen dira webgune honetan?\nWebgune honetan cookie propioak eta hirugarrenenak erabiltzen dira, jarraian azaltzen den moduan:\nWebguneak Googleren kanpo-osagaiak erabiltzen ditu. Erabilerak cookieen erremitsioa dakar. Informazio gehiagorako, hona jo: Nola erabiltzen ditu Googlek cookieak?\nGure webgunean Googleren kanpo-osagaiek biltzen duten informazioa, erabiltzailearen IP helbidea barne, Googleri jakinarazi ahal zaio eta bere zerbitzarietan biltegiratu daiteke. Informazio hori Googlek kudeatzen du haren osotasunean. Cookie horiek ez dute erabiltzaile identifikatzen era pertsonalean, baldin eta Googlen saio aktibo bat ez badu; azken kasu honetan Googleren kontu horrekin lotuta geratuko da.\nInformazio gehiagorako, kontsultatu hauek: Googlek erabiltzen dituen cookie motak eta Googleren Pribatutasun Politika: Pribatutasun Politika.\nOndoko taulan azaltzen dugu webgune honetan erabiltzen diren cookieak eta zergatik.\nXEDEA ETA BILTZEN DUEN INFORMAZIOA\nERAGITEN DEN FUNTZIONALTASUNA, DESGAITUZ GERO\n_gid 24 ordu Cooki hau erabiltzaileak eta saioak bereizteko erabiltzen da. Google Analytics. Webgunearen datuak ez aztertzea\nCookieen bitartez lortzen den informazioa Energiaren Euskal Erakundearen tratamenduetara sartuko da, Politika honetan azaltzen diren xedeak eta epeak kontuan izanik.\nEra berean, dokumentu honetan adierazten den Hirugarrenen cookieen enpresa hornitzaileen fitxategietan ere sartuko da informazio hori, eta haiei dagozkien pribatutasun politiketan azaltzen diren xedeen arabera tratatu egingo da.\nHirugarrenen cookieak onartzen badituzu, eta gero kendu edo ezabatu nahi izanez gero, nabigatzaileen aukeretatik egin beharko duzu, edo hirugarrenak berak eskaintzen duen sistematik.\nTratamendu hauek egiaztatzen duen oinarri juridikoa erabiltzailearen baimena da, cookieak konfiguratzeko aukeren bidez ematen dena; hala ere, erabiltzaileak cookieen erabilerari uko egin diezaioke, jarraian azaltzen diren prozedurez baliaturik.\nNola alda dezaket cookieen konfigurazioa?\nZure cookieen konfigurazioa azter dezakezu Konfigurazio Panela atalera joz. Halaber, zure ekipoan instalatuta dauden cookieak baimendu, blokeatu edo ezabatu ditzakezu nabigatzailearen aukeretatik, zure ordenagailuan instalatuta dagoena. Mesedez, arretaz irakurri zure nabigatzailearen laguntza atala, “modu pribatua” aktibatzeko erak hobeto ezagutzeko, edo zenbait cookieak desblokeatzeko.\nInternet Explorer:Hauexek kontsulta ditzakezu: Microsoften euskarria edo Nabigatzailearen Laguntza.\nFirefox: Hauexek kontsulta ditzakezu: Mozillaren euskarria edo Nabigatzailearen Laguntza.\nChrome: Hauexek kontsulta ditzakezu: Googleren euskarria edo Nabigatzailearen Laguntza.\nSafari: Hauexek kontsulta ditzakezu: Appleren euskarria edo Nabigatzailearen Laguntza.\nWebgune honetan agertzen diren cookieen aldaketak ez du zertan haren kudeaketa eta mantentzearekin zerikusia izan; hala, aldizkako berrikuspenak egiten dira cookieen politika egokitze aldera.\nWebgunearen titularrak ez du bere gain hartuko inolako erantzukizunik lege edo teknika arazoak direla eta, baldin eta arazo horiek erabiltzaileari emandako gomendioak ez betetzetik eratorriak badira, eta ez du erantzukizunik izango hirugarrenen pribatutasun politiken edukiari eta egiazkotasunari dagokionez.\nCookieen politika hau alda liteke legeak edo araudiek hala eskatzen dutenean, edo Datuak Babesteko Espainiako Agentziak ematen dituen jarraibideetara egokitu behar bada politika hori; beraz, erabiltzaileei aholkatzen zaie aldian-aldian bisitatzea.


Tokiko merkataritzan euskara sustatzeko kanpaina - Iametza Interaktiboa\n2021, 20 urtarrila\nTokiko merkataritzan euskararen erabilera sustatzeko Eusko Jaurlaritzak martxan jarri duen kanpaina zuzendu dugu Iametzan: Betikoa. Gertukoa. Eskatu euskaraz, eskaini euskaraz. Kanpainaren helburuak finkatzen laguntzeaz gain, mezua, estetika eta Udal eta eragile ezberdinen arteko koordinazioa egin dugu.\n“Betikoa” eskatzea konfiantza sortzeko bide den bezala, norbera bere hizkuntzan artatua izatea ere konfiantza hori sortzeko bidea dela abiapuntu hartuta, kontsumitzaileei zuzendutako kontzientzio kanpaina da, euskaraz eskatu dezaten.\nKanpainaren ardatza euskaraz eskatzearen eta tokiko merkatariek sortzen duten konfiantza lotzea izan da. Horretarako spot zentral bat diseinatu genuen herrietako erosle eta merkatari sare anitza islatzeko helburuarekin. Izan ere, euskal herrietako merkatarien irudi gaurkotu bat eskaintzea berebizikoa dela uste dugu, euskararen aniztasuna euskararen aberastasuna delako.\nSpotaren zuzendaritza eta errealizazioa Arriguri ekoiztetxeak egin du ekipo ezin hobeaz inguratuta. Hasierako idea garatu eta hobetzen lagundu digute, aktoreen eta animazioaren bitartez Euskal Herriko edozein herri irudikatzea lortuz. Euskarari lotutako ohiko kanpainetatik harago joan nahi izan dugu, iruditeria berri eta fresko bat eskainiz, eta aldi berean etxekoa, gertukoa, sentituz.\nSpotaren zabalkundea sare sozialetan egin den kanpaina digital batekin osatu da. Horretarako, tokiko merkataritza eta ostalaritzako adierazle handienak diren konfiantza eta gertuko harremana islatzen duten bizipenak webgune batean jaso ditugu eta sareetan zabaldu.\nNola jarrraitu dezakezu kanpaina?\nInstagram, Facebook eta Twitterren aurkituko gaituzu!


Leioako Udala - Mendibile Jauregiak ‘Eskerrik Asko’ saria emango die hiru herri kirolariei\n2019-07-11 Mendibile Jauregiak ‘Eskerrik Asko’ saria emango die hiru herri kirolariei\nMendibile Jauregiak, Bizkaiko Txakolina Jatorri-izendapenak, Bizkaiko Foru Aldundiak eta Leioako Udalak osatutakoa, ‘Eskerrik Asko’ saria emango die gaur (19:00etan) hiru herri kirolariei; Aitzol Atutxa, Jose Martin Bustinza “Tubi”-ri eta Fausto Muguerza aizkolariari.\nJose Martin Bustinza “Tubi” lasto altxatzean erreferentea da eta rekordun absolutua Euskadiko Txapelketako zazpi sarirekin espezialitate honetan. Fausto Muguerza, erretiratutako aizkolaria altuerako mozketan dagoen espezialista bakarrenetakoa da. 2014. urtean, beste kirolariekin batera, Mendibile Jauregiko “Herri Kirolen 18 modalitateak” erakusketa iraunkorraren bultzatzailetariko bat.\nMendibile Jauregiko herri kirolen eraskusketa iraunkorrean, Bizkaian bakarra 18 disziplina batzen dituena. Izan ere, 329 kilotako blokea da azpimarratzekoa, Mikel Saralegi harrijasotzaileak altxatutakoa. Mikel Saralegik inoiz harrijasotzaile batek jasotako harririk handiena jasotzearen errekorra dauka. Ondoan, 250 kilotako beste bloke bat, Inaki Perurenak esku bakarrez jaso zuena eta, orain, bere seme Inaxiok erabiltzen duena. Azkenik, 150 kiloko beste bat Joseba Ostolzak Euskadiko Txapelketan hiru aldiz altxatutakoa.\nSari banaketa ekitaldian Bizkaiko txakolinarekin egindako topa tradizionala egingo da, bere Jatorrizko izendapenak 25. urteurrena ospatzen duena aurten. Gainera, herri kirolen erakustaldia egingo da haur taldeekin eta etorkizun handikoekin. Sariak Leioako alkate berriak, Iban Rodriguez Etxebarriak, eta Bizkaiko Txakolinako presidenteak, Jose Luis Querejetak, (Bodegas Mendrakakoa upategia) eta Mendibile Jauregia Elkarteko presidenteak, Unai Sulibarriak, (Torre Loizaga upategia) emango dituzte.


Erasoen aurkako protokoloa prestatu dute sanpelaioetarako - Zarautz - Zarauzkohitza.eus\nErasoen aurkako protokoloa prestatu dute sanpelaioetarako\nZarauzko Hitza 2019-06-19 11:30\nSan Pelaio jaietan txosnagunea izango da Munoan, eta bertan ez dela "inolako erasorik onartuko" azaldu dute antolatzaileek. Hala, erasoen aurkako protokolo bat prestatu dute, 'Erasoek erantzuna Naspelayotan' izenpean.\nGero eta gutxiago falta da San Pelaio jaietarako. Danda Gazte Asanbladaren eskutik, aurten ere txosnagunea izango da Munoa plazan, hilaren 25ean, 26an eta 27an. Antolatzaileek adierazi dutenez, txosnagunean ez da "inolako eraso sexista, arrazista edota LGTBIQ+fobikorik onartuko". Hala, erasoen aurkako protokoloa prestatu dutela jakinarazi dute, Erasoek erantzuna Naspelayotan izenpean.\nAbiapuntu modura, hala definitu dute "erasoa": "Baboseoa, ipurdia ukitzea, errespetu faltako jarrerak, espazioaren gehiegizko erabilera, jotzea, bortxatzea, eraso fisikoak eta abar".\nOharrak erasotzaileei eta lekukoei\nErasoen aurkako protokoloaren barruan, hainbat ohar zerrendatu dituzte. "Erasotzaileei" dagokienez, bi ideia nagusi helarazi dizkiete: "Ez badituzu errespetuzko harremanak maite, ez zara txosnagunera ongi etorria", batetik, "erasoren bat eginez, erantzun bat izango duzu", bestetik.\nTxosnagunean egon daitezkeen erasoen lekukoei ere zuzendu dira antolatzaileak. Hala, erasoren bat ikusiz gero, txosnan horren berri emateko, Gune Morera bertaratzeko edota 688 618 980 telefono zenbakira deitzeko dei egin diete. "Arduradun bat egongo da telefonoaren beste aldean, zuri entzun eta protokoloa martxan jartzeko prest", esan dute: "Ez zaitugu inoiz epaituko, gogoratu ez dagoela garrantziarik gabeko erasorik".\nTxosnagunean erasoren bat gertatuko balitz, erantzuna izango dela iragarri dute, beraz: "Sare bat osatu dugu, erasoa jasan duena entzuteko, lasaitzeko eta babesteko". "Erasoaren berri izan bezain laster", protokoloa martxan jarriko dutela diote, baina ohartarazi dute ez dutela "inolako erabakirik hartuko erasotua izan den pertsonaren onarpenik gabe".\nBestalde, gogorarazi dute bortxaketen kasuan "garrantzitsua" dela erasotua izan den pertsona "ez garbitzea eta arropaz ez aldatzea", "anbulategira iritsi arte", behintzat.


Irekia Eusko Jaurlaritza - Gobierno Vasco :: EHAA xedapena 201905307\n174/2019 DEKRETUA, azaroaren 5ekoa, SPRI – Enpresen Garapenerako Euskal Agentzia erakundeari baimena ematen diona Sprilur SA sozietatearen kapital gehikuntzan parte hartzeko, Sprilur SA sozietatearen estatutuetako 5. artikulua aldatzeko eta Euskal Autonomia Erkidegoko Administrazioaren titulartasun zuzeneko akzioen ordezkariei baimena ematen diena lehentasunezko harpidetza-eskubideari uko egiteko.\nXedapenaren zenbakia: 201900174\nXedapenaren data: 2019-11-05\nHurrenkenaren zenbakia: 201905307\nSprilur SA sozietatearen Administrazio Kontseiluak, 2019ko ekainaren 25ean egindako bileran, erabaki zuen Akziodunen Batzar Orokorrari sozietatearen kapitalari 7.400.000 euro gehitzeko proposamena egitea.\nSPRI – Enpresen Garapenerako Euskal Agentziaren Administrazio Kontseiluak 2019ko ekainaren 26ko bileran erabaki zuen Eusko Jaurlaritzari eskatzea baimena eman ziezaiola, EAEko aurrekontuak onartzeko 5/2017 Legearen 5.c) apartatuari jarraikiz, agentzia horrek berak parte har zezan Sprilur SA sozietatearen kapital-gehikuntzan. Guztira, 7.400.00 euro harpidetuko dira, eta hori % 100eko partaidetza izango da. Eragiketa horren ostean, % 94,58koa izango da SPRI – Enpresen Garapenerako Euskal Agentziaren parte-hartzea enpresa horretan, eta % 5,42koa izango da Euskal Autonomia Erkidegoko Administrazioaren parte-hartzea.\nSprilur SA sozietatearen xedea honako helburu hauetakoren bat edo batzuk gauzatzea da, betiere industria-eraikinak eta lurzorua sustatzeko Euskal Autonomia Erkidegoko lurraldean:\na) Azterketak egingo ditu, haietan edozein motatako hirigintza-plan eta -proiektuak jasoz. Bere zeregina izango da, halaber, plan eta proiektu horiek izapidetzeko eta onartzeko hirigintza-arloan indarrean dauden legeen arabera dagozkion zereginak gauzatzea.\nb) Industria-lurra prestatzeko egin behar diren hirigintza-jarduerak gauzatuko ditu; haien artean, azpiegitura- eta hiritze-lanak, zerbitzuen horniketa, eta hirigintza-planeamendua gauzatzeko egin beharreko gainontzekoak.\nc) Industrien kokaleku izango diren eraikinak eta instalazioak egiteko beharrezkoak diren eraikuntza-jarduerak egingo ditu, bai eta hirigintza-planeamenduan aurreikusten den ekipamendu komunitarioa jartzeko behar direnak ere.\nd) Egiten dituen hirigintza- eta eraikuntza-jardueren ondoriozko obra eta zerbitzuen kudeaketa-, ustiaketa- eta mantentze-lana egingo du.\ne) Bere xedea betetzearren, sozietateak interes bereziko enpresen kapitalean parte hartu ahal izango du, kasuan kasurako zehazten diren baldintzetan.\n1. artikulua.– Baimena ematea Euskal Autonomia Erkidegoko Administrazio Orokorrak Sprilur SA sozietate publikoan dituen titulartasun zuzeneko akzioen ordezkariari, hain zuzen ere izapidetzen ari den kapital sozialaren gehikuntzan akzioen lehentasunezko harpidetza-eskubideari uko egiteko Administrazioaren izenean. Gehikuntza hori 7.400.000,00 eurokoa da.\n2. artikulua.– Baimena ematea SPRI – Enpresen Garapenerako Euskal Agentziari Sprilur SA sozietatearen kapital-gehikuntzan parte hartzeko. Gehikuntza 7 milioi eta laurehun mila eurokoa da (7.400.000). Baimena ematen zaio, halaber, aipatu partaidetza ordaintzeko, harpidetza egiten duen unean. SPRI – Enpresen Garapenerako Euskal Agentziak % 94,58ko partaidetza izango du Sprilur SAn.\n3. artikulua.– Baimena ematen zaie Euskal Autonomia Erkidegoko Administrazio Orokorraren nahiz SPRI – Enpresen Garapenerako Euskal Agentziaren titularitatekoak diren akzioen ordezkariei Sprilur SA sozietatearen estatutuen aldaketa onar dezaten kapital-gehikuntzaren ondorioz.\n4. artikulua.– Sprilur SAren estatutu sozialen 5. artikuluaren 1. apartatua honela idatzita geratuko da sozietatearen organo eskudunek onartu ondoren: «Berrehun eta hirurogeita bederatzi milioi zazpiehun eta laurogeita hamazortzi mila eta zazpiehun (269.798.700) eurokoa da kapital soziala, bi milioi seiehun eta laurogeita hamazazpi mila bederatziehun eta laurogeita zazpi (2.697.987) akziotan zatituta; akzio bakoitzak ehun euroko (100,00) balio nominala du, eta akzioak zenbakituta egongo dira 1etik 2.697.987ra, biak barne, erabat harpidetuta eta ordainduta».


Euskararen eguna |\nArchivo de la categoría: Euskararen eguna\nTxikiak eta handiak elkarrekin olgetan.\nPublicado el 5 diciembre, 2017 por gabihernandez2014\nAbenduaren 3 a, Euskararen Nazioarteko Eguna da. Hori dela eta, txikiekin jolasteko saio berezi bat egin genuen atzo. Egiatik eskolako nagusien talde bat bost urteko neska-mutilekin jolastera jeitsi zen Gandasegira.\nJolasen helburu nagusia olgatzea, ondo pasatzea, da. Ezer gutxi behar da jolasteko: gogoa eta lagunak. Orga eta zaku lasterketak, soka saltoka eta zankuak, bolo jokua, sokatira eta lokotsen bilketa … txikiak, nagusien laguntzaz, txokoz txoko ibili ziren gelditu gabe.\nLan egiteko denbora astiro igarotzen dela diote eta jolastekoa, ordea, arineketan .Erlojua ez da eteten, denbora aurrera doa beti eta ea konturatu gabe amaitzeko ordua heldu zitzaigun. Ordubete lagunekin, elkarrekin, olgetan eman genuen euskararen eguna ospatzeko.\nArchivado bajo Eskola 17/18 ikasturtea, Euskararen eguna, Ospakizunak |\tDeja un comentario\nGaur, bihar … egun guztiak dira euskararen eguna.\nIgandean, abenduaren 3 an, izan zen euskararen nazioarteko eguna. Guk, eskolan, atzokoan ospatu genuen. Egun hotza eta euritsuari aurre eginez, goizeko bederatzietan, ikasle eta irakasle guztiak prest geunden elkarrekin abesteko. 600 en ahotseko koro ederrra osaturik prestatutako errepertorioari ekin genion. Hasteko, “Maitetxo” abestia, txirulaz jo zuten goi mailako ikasleek. Ondoren, “ahoa bizi, belarriak prest” eta “behin betiko” kantak abestu genituen denek batera.\nUrteak 365 egun ditu … ein ditzagun denak, narultasun osoz, euskararen eguna. Azkenengo kantak esaten den moduan: ” etxean eta kalean … jolasean, eskolan, lanean … euskaraz Euskal herrian”.\nMaitetxo itsasora juan da / itsasontzi batean./ Maitetxo itsasoan dago\nMaitetxo noiz etorriko da,/ nere bihotza zain dago./Maitetxo noiz etorriko da,\nbiok alkar bizitzeko.\nAhoa bizi, belarriak prest\nEuskara Udalean/Euskara Herrian/euskaraz hartzen dugu/ta euskaraz edan genuen/ amaren titian.\nEuskara edan nahi dugu iturri berrian !! Euskara edan nahi dugu iturri berrian!!\nBehin betiko kanta\nGurasoen elkarteak antolatutako marrazki eta ipuin lehiaketaren irabazleak.\nPublicado el 13 diciembre, 2016 por gabihernandez2014\nUrtero bezala, IGEk( Ikastetxeko Gurasoen elkarteak),“euskara” gaia harturik marrazki eta ipuin lehiaketa antolatu egin du. Pasa den asteazkenean Gurasoen elkarteak ezagutzera eman zituen aurtengo edizioaren irabazleak. Hauek izan dira: Haizene Arce, Paule, Iruarrizaga, Elsa Nuñez, Iraia Martija eta Nahia Aldamizetxebarria.\nOndoren, Iraia Martijak eta Nahia Aldamizetxebarriak idatzitako ipuiak dauzkazue:\nNik euskaraz bizi nahi dut !!! (Iraia Martija)\nBazen behin 8 urteko neska bat. Galdakaon bizi zen. Etxean gurasoekin, nebarekin euskaraz hitz egiten zuen.Eskolan ere beti euskaraz hitz egiten zuen. Baina jolas orduan bere lagunak erderaz hitz egiten zuten. Berrarekin haserratu egiten ziren beti euskaraz hitz egiten zuelako. (Istorio osoa irakurtzeko egin klik ondorengo loturan: euskalduna-naiz )\nNi, bertsolari (Nahia Aldamizetxebarria)\nHegazkina lur hartzeko zorian dago oraintxe bertan.Ordu eta erdi hau oso gustora egon naiz, nire ondoko eserlekuan dagoen emakumearekin hizketan.Ez dakit zergaitik, baina nire barruan, zerbaitek esaten dit luzaroan ikusiko dudan emakume britaniar bakarra izango dela…… Nire maleta guztiak bildu ditut eta taxi geltokira abiatu naiz korrika bizian. – Stop taxi, stop! – esan dut ohiuka, nigandik hurbil ikusi dudan kotxe zuri batean jarriz. (Istorio osoa irakurtzeko egin klik ondorengo loturan: Ni, bertsolari )\nHona hemen irabazle guztiak:\nEste miércoles hemos conocido los nombres de los/as ganadores/as del concurso de dibujos y cuentos organizado por la Asociación de padres y madres del Colegio. El concurso se realiza entorno al “dia internacional del euskara”. Aquí teneis a las ganadoras: Haizene Arce, Paule Iruarrizaga, Elsa Nuñez, Iraia Martija y Nahia Aldamizetxebarria.\nArchivado bajo Eskola 16/17 ikasturtea, Euskararen eguna |\tDeja un comentario\nHandiak eta txikiak elkarrekin jostatu zuten.\nPublicado el 10 diciembre, 2016 por gabihernandez2014\nEuskararen nazioarteko eguna dela eta jolas saio berezi bat prestatu genuen eskolan. Eskolako nagusien talde bat, 6.C taldea, Egiatik Gandasegira jeitsi egin zen 5 urteko neska-mutilekin jolastera.\nJolasak ez du adin mugarik ezartzen, olgatzeko aukera ederra eskeintzen die partehartzaile guztiei. Lagunak eta jolasteko gogoa besterik ez da behar ondo pasatzeko. zakua lepoan (kontrabandisten jolasa), Sokasaltoka, boloak, lokotsen bilketa, zaku lasterketak eta sokatira … sei taldetan antolaturik txikiak, nagusiek ondo lagunduta, txokoz txoko ibili ziren ordu luze batez. “Lagun onekin, denbora labur” esaera zaharrak ondo baino hobeto laburbiltzen du “elkarrekin olgetan” eman genuen arratsaldea.\nGrandes y peques jugando juntos: jugar es compartir.\nEsta es la idea de la sesión de juego que preparamos con motivo del día internacional del euskara. Un grupo de mayores, 6ºC, bajo de Egia a Gandasegi para jugar con los/as niños/as de cinco años.\nEl juego nos ofrece la oportunidad de divertirnos sin ningún límite de edad. Para jugar solo necesitamos ganas y amigos/as con los/as que compartir el juego. Organizados en seis grupos los/as peques, bien acompañados por los/as mayores, recorrieron el patio de txoko en txoko. Una hora, 60 minutos que se hicieron cortos, porque cuando lo estamos pasando bien el tiempo vuela.\n6. mailako ikasleak bertsotan, gelaz gela.\nPublicado el 7 diciembre, 2016 por gabihernandez2014\nAbenduaren 3 a euskararen nazioarteko eguna da. Aurten larunbata denez, ostiralean ospatu egin zen eskolan hainbat ekintzen bitartez. Aurreko urteotan bezala , 6 . mailako ikasleek gelaz gela ibili ziren bertsolaritza arloan prestatutako bertsoak abesten. Hona hemen bertsoen letrak eta bideoak.\nEuskaraz hitz, jolas eta kanta … euskaraz bizi eta hortara goaz !!!\nAbenduaren hirua / iritsi baino lehen / gabiltza ospatzen / euskararen eguna / Badaukagu hemen / euskaldunak garela / esan denak ozen / saiatu behar gara / euskaraz mintzaten / eskolatik kanpora / ohartu daitezen. (bir)\nGure txantxangorriak / erronka bat badu / guztiok lagundu / euskaraz mintzatzea / badugu helburu / ta lortuko dugula / gaude gu seguru / gure hizkuntza zaharra / ezin baita galdu / euskaraz gehiagotan / egin behar dugu. (bir)\nGuk klasetan euskaraz / ez badugu egiten / ez dugu gainditzen / baina klasetik kanpo / ez dugu entzuten / Bat erderaz hasita / besteak jarraitzen / saiatu behar dugu / euskara ez galtzen / gure hizkuntza bada / mintzatu gaitezen. (bir)\nGandasegi eskolak euskararen eguna ospatu zuen.\nPublicado el 3 diciembre, 2016 por gabihernandez2014\n“Hasi etxetik eta kalera, hasi kaletik eta etxera … Dakitenek erabiliz, ez dakitenek ikasiz … martxan jarri da lege berri bat: euskaraz Euskal Herrian”.\nGandasegiko ikasleek, gurasoek eta irakasleek, Eskola zaharreko patioan elkarturik ospatu genuen atzo, abenduaren 2 an, euskararen nazioarteko eguna. Imanol Urbieta kantagilearen kanta sorta baten ostean (Jon Braun, Txiki txiki txikia, Udaberrian kantuz, Behin betiko) Euskal Herrian euskaraz ( Xabier Amuriza- Oskorri ) kantaren bertsio martxosoa abestu genuen denok batera.\nEuskal Herrian euskaraz, nahi dugu hitz eta jolas lan eta bizi euskaraz eta hortara goaz …Hizkuntza gabe esaidazue, nola irtengo naizen plazara … Zabal bideak eta aireak, gure hizkuntzak har dezan arnas. Ez al dakizu euskara dela euskaldun egiten gaituena?\nLiteratura lehiaketan sarituak.\nPublicado el 16 diciembre, 2015 por gabihernandez2014\nEuskararen eguna dela eta Guraso Elkarteak antolatutako literatura lehiaketan argazkian dituzuen lagunak izan ziren sarituak. 2. mailako Begoña Ibarretxek, 4. mailako Julen Zamalloak eta 6. mailako Ismene Bernabek sariak jaso zituzten Guraso Elkarteko ordezkariaren eskutik.\nEuskaraz mintzatu, gure hizkuntza dela ez ahaztu/ Klasean, kalean, lagunen artean eta etxean, beti euskara ahoan/ Abenduaren 3 an, euskara maite dugunok, batuko gara kalean. (Julen Zamalloa)\nArchivado bajo Euskararen eguna |\tDeja un comentario\nEuskararen egunean, ikasleak bertsotan.\nPublicado el 10 diciembre, 2015 por gabihernandez2014\nEuskararen eguna, gaurkoan helburu/ etorkizunerako, ez dugu nahi galdu/ aurrera jarraitzeko, guztiok lagundu/ gure hizkuntza da ta, zaindu behar dugu.\nGandasegi erdera, asko beharbada/ Galdakaon be gutxi, entzuten euskara/ baina lortu ahal dugu, saiatzen bagara/ laguntzeko onena, hitz egitea da.\nDoinua: ” Markoxen txerria”\nAbenduaren 3 a, zelako eguna/ Gandasegi eskolan, ospatzen duguna/ euskaraz mintzatuta, ez izan tuntuna/ bere eguna da ta, gozatu laguna. Gure hizkuntza dugu, ta gure gustuko/ hitz eginez indartu, makaldu orduko/ pixkanaka saiatuz, guk dugu lortuko/ erabiltzen badugu, ez baita galduko.\nDoinua: “Triste bizi naiz eta”.\nEuskararen eguna, da pixkat arraro/ egunero erderaz, egiten gehiago/ horrela jarraituta, euskara akabo/ erabili ezean, arriskuan dago. Erabili dezagun, oso polita da/ eskolatik hasita, ondoren plazara/ euskaldunak bagara, geurea euskara/ gehiago erabiltzen, saiatuko gara.\nDoinua: “Maritxu nora zoaz”.\nArchivado dentro de Euskararen eguna y etiquetado 2015, eguna, eskola, euskara, Gandasegi |\tDeja un comentario\nEuskararen egunean Eskola osoa kantari.\nPublicado el 6 diciembre, 2015 por gabihernandez2014\nLan eguna izanda bagenuen zer ospatu pasa den ostegunean, abenduaren 3 an. Nazioarte mailan “euskararen eguna” dugu. Kalera, plazara, lanera festa giroan joateko eguna. Ohi denez Eskolako komunitateko partaideak ( irakasleak, ikasleak, gurasoak, aiton-amonak,…), eguneroko beharrak bazterrean utzita, elkartu ginen Gandasegiko patioan euskararen alde abesteko. Kantaldi ederra!: Hasteko, denak batera “Lotsa galdu” abestia kantatu genuen:\nEh, aizu lagun euskaraz mintzatu / entzun lagun lotsa galdu zazu / aizu lagun euskaraz mintzatu, uuuhhh!\nOstean, 6. mailako ikasleek “Maitetxu itsasoan dago” jo zuten: “Maitetxu itsasoan dago, itsasontzi batean, maitetxu itasoan dago, urrutirako…”\nGeroago, lehenengo mailakoek Ganbarako liburua kanta ederra oparitu ziguten kitarraz lagundurik: Ganbarako liburu baten, istorio hau irakurri nuen, ideiak zeukan tituloa, izenik gabekoa zen.\nEta bukatzeko, denak batera, “Behin Betiko” abestia: Hasi etxetik eta kalera, hasi kaletik eta etxera, martxan jarri da lege berria:\nEuskaraz Euskal Herrian.\nArchivado dentro de Euskararen eguna y etiquetado 2015, eguna, euskara, Gandasegi eskola |\tDeja un comentario\nHizkuntza bat ez da galtzen ez dakitenek ikasten ez dutelako dakitenek erabiltzen ez dutelako baizik.\nPublicado el 3 diciembre, 2015 por gabihernandez2014\nHizkuntza guztiak Munduko ondare izendatu ditu UNESCO-k eta guztiak zaindu beharra aldarrikatu du. Hizkuntza bat galtzen denean, Mundua ikusteko eta ulertzeko era berezi bat galtzen da, mendetako tradizioa. Arriskuan dauden hizkuntzak babestea ezinbestekoa da, beraz, Munduko aniztasuna gordetzeko.\nMunduan hizkuntzak desagertzen ari dira, ordea, eta abiada bizian. Adituen arabera, 15 egunero hizkuntza bat galtzen da. Egun 2.500 hizkuntza daude galtzeko arriskuan, UNESKO-ren arabera. Euskara ere zerrenda horretan dago.\nEuskal Herrian bertan, 100 hizkuntza ezberdin hitzegiten dira gaur; gehienak afrikarrak. Ikertzaileek diotenez, euren sorterrian ama-hizkuntza erabiltzeko zailtasunak dituzten etorkinak euskara ikasteko prest azaltzen dira.\nGaur, abenduaren 3 a, Euskararen Nazioarteko Eguna da.\nHurrengo sarreretan eskolan egun hori ospatzeko prestatu ditugun ekintzen berri izango duzue.\nArchivado dentro de Euskararen eguna y etiquetado 2015 urtea, eguna, euskara, Gandasegi |\tDeja un comentario\n“Ametsen urtebetetzea” filmaren aurkezpena Torrezabal kultur etxean.\nBOST MINUTUKO IKASTAROA: Hiru urtekoen gela / Ritxi Aizpuru / Rubensetik Van Dyckera\nBOST MINUTUKO IKASTAROA: aurrean,ahalera / Joe Brainard / Gernikako maratoi solidarioa\nBOST MINUTUKO IKASTAROA: Banatzaileak / Joxe Aranzabal / Gontzal Mendibil eta Maddalen Arzallus\nXX Meeting Basauriko Probak / Atletismo egokitua XX. topaketa Basaurin.


Birziklatze-maila hobetzeko deia egin du PSE-EEk, Aretxabaletako edukiontzi bidezko sistema dela eta - Aretxabaleta - Goiena.eus\nBirziklatze-maila hobetzeko deia egin du PSE-EEk, Aretxabaletako edukiontzi bidezko sistema dela eta\nJosu Bilbao 2016-10-17 09:47\nAretxabaletako herritarrei birziklatzearen garrantziaz kontzientziatzeko deia luzatu die herriko sozialisten taldeak. Gainera, aretxabaletarrei edukiontzi berriak erabiltzea eskatzen diete birziklatzea handitzeko eta hondakinen nahastea ekiditeko.\nAretxabaletako PSE-EEko bozeramaileak, Miren Lanak, kalean ordenatutako edukiontzi itxien aldeko apustua berretsi du, eurendako sistemarik onena eta ingurumenari dagokionez eta ekonomikoki jasangarriena delako.\nGainera, Gipuzkoak Europak ezarritako helburua bete duela (2020 urterako hondakinak %10a gutxitzea 2010 urtearekiko) eta gehien birziklatzen duen herrialdeetako bat dela azpimarratu du. Hala ere, birziklatze maila igotzen jarraitu behar dela aipatu du "ingurumena mehatxatzen duten gaur egungo arazoak ondo ezagutzen" dituztelako.\nHori dela eta herritarrak kontzientziatzen jarraitzea informazio kanpainen eta sentsibilizazioaren bidez beharrezkoa dela azaldu du, eta ez inposizioaren bidez.


Nicolás Sánchez-Albornoz - Wikipedia, entziklopedia askea.\nCervantes Institutuko zuzendaria\n← baliorik ez - Marqués de Tamarón →\nMadril, 1926ko otsailaren 11 (93 urte)\nNicolás Sánchez Albornoz Aboin (Madril, Espainia, 1926ko otsailaren 11) historialaria da. Claudio Sánchez Albornoz historialariaren semea da.\nHaurtzaroa Madrilen igaro zuen. Espainiako Gerra Zibilean, ordea, Bordelera joan zen hiru urterako. 1940an Espainiara itzuli zen bere arrebekin, baina aitak Argentinara ihes egin zuen. Historiako ikasketak hasi zituen Madrilen, eta Buenos Airesko Unibertsitatean amaitu zituen. 1947an atxilotu egin zuten Madrilen, Eskola Fundazio Unibertsitarioan egindako ekintzengatik. Espetxean egon beharrean, nahiago izan zuen Cuelgamuros lan-eremura joan boluntario. 1948an, ihes egin zuen Manuel Lamanarekin batera. Frantziako muga igarotzea lortu zuen, eta hiru hilabetez Parisen egon ondoren Argentinara, aitarengana, joan zen. 1955etik aurrera irakasle izan zen Argentinako hainbat unibertsitatetan. 1968an Estatu Batuetara joan zen, eta Espainiako eta Latin Amerikako Historiako eskolak eman zituen New Yorkeko Unibertsitatean.\n1990ean Estatu Batuak utzi eta Espainiara itzuli zen, eta Karlos III.a Unibertsitatean hainbat mintegitan parte hartu zuen. 1991n Cervantes Institutuko zuzendari izendatu zuten. Lau urtez institutu hori martxan jartzeaz, zentroak egokitzeaz eta berriak sortzeaz arduratu zen. 1996ko hauteskunde orokorren ondoren, Santiago Mora-Figueroa jarri zen haren lekuan.\nIkertzaile eta historialari gisa obra hauek idatzi ditu, besteak beste: La población de América Latina (1968, Latin Amerikako biztanleak); Los precios agrícolas durante la segunda mitad del siglo XIX (1975, Nekazaritza-gaien prezioak XIX. mendearen bigarren erdialdean); Población y mano de obra en América Latina, Indios y tributos en el alto Perú (1978, Biztanleak eta eskulana Latinoamerikan, indioak eta zergak Peru garaian); El destierro español en América (1991, Espainiarren erbestealdia Ameriketan). Honoris causa doktore izendatu zuten Oviedoko Unibertsitatean 1994an.\nISNI: 0000 0001 2095 9313\nBNF: 120055361 (data)\nMadrilgo frankismoaren erbesteratuak\nOrriaren azken aldaketa: 2 martxoa 2019, 12:44.


Ikasle Abertzaleak-ek salbuespenezko neurriak eskatu dituzte DBH eta Batxilergoko ikasleentzat Covid-19aren ondorioz | Mondraberri Arrasateko Ataria\nHasiera Albisteak Ikasle Abertzaleak-ek salbuespenezko neurriak eskatu dituzte DBH eta Batxilergoko ikasleentzat Covid-19aren ondorioz\nArrasateko Ikasle Abertzaleok, egoera honi aurre egiteko asmoz, Ikasle Abertzaleak-ek aurrera atera duen programa aprobetxatuz eta hau herriko ikasleon egoerara egokituz, gure interesak batzen dituen eskaera egin diegu Gaztelupe eta Institutuko zuzendaritzei.\nJarraian zuzendaritzari bidalitako testua:\n“Egun hauetan bizitzen ari garen egoera honek eragin zuzena du langile klase osoan, baita ikasleongan ere. Izan ere, egoera honek, bigarren hezkuntzako eta batxilergoko ikasleongan ere zuzenean eragin du. Presio honi guztiari gure etorkizunarekin zer gertatuko den ez jakitea ere gehitu behar zaio. Horrek izugarrizko estresa eragin dezake ikasleongan; batez ere beraien etorkizuna kolokan jartzen ari diren horiengan. Honen erantzuleak gobernuko hezkuntza saila zein ikastetxetako irakasle zein zuzendariak dira.\nAre gehiago, kontuan hartu behar dira ikasleen gaitasun materialak (ordenagailu edo internet eza, Wi-Fi-arekin arazoak…), etxe bakoitzean desberdinak izan daitezkeenak, baita ikasi ahal izateko testuingurua ere; kasu askotan zailtasun handiak egon daitezke etxean ikasi ahal izateko.\nHorregatik, Arrasateko Ikasle Abertzaleok ikastetxeetako zuzendaritzei exijentzia batzuekin gatozkizue ikasleon osasuna zein interesak ahal den heinean bermatzeko.\nErabat beharrezkoa den edukia bakarrik ematea. Batxilergoko lehenengo mailaren kasuan eta DBH-ko kasuan, soilik eduki garrantzitsuena eman beharko litzatekeela deritzogu. Bigarren mailaren kasuan, berriz, Unibertsitatera Sartzeko Ebaluazioa (lehenagoko Selektibitatea) uztailean egin behar denez beharrezko edukia bertan sartzen dena bakarrik izan beharko litzateke.\nIkasleok ebaluatzeko irizpideak egoerara egokitzea. Beharrezkoa iruditzen zaigu klaseak behar bezala eman eta edukiak behar bezala jorratu ezin direnez, ebaluatzeko modua ere zailtasun hauekin bateragarria izatea, hots, hirugarren hiruhilabete hau malgutasun handiagoz hartzea.\nLan karga murriztea. Lotsagarria iruditzen zaigu egoera honetan dugun lan karga handia. Nahiz eta irakasleek klase presentzialetan egiten dugun lan kantitatea berbera dela dioten ikasleoi denbora gehiago suposatzen digu zeren eta klase presentzialetan klasean lanak egiten genituen eta gero etxerako bukatu ez ditugun lanak edo beste lan batzuk egiten genituen eta orain berriz goiz guztian askotarako balio ez duten bideodeiak egiten ditugu eta gero lan guztiak arratsaldean egin behar izaten ditugu. Kontuan hartuz irakasle bakoitzak bere erara moldatu duela egoera, eta ikasleok guztietara moldatu behar garela.\nHau dela eta, guk, ikasleok, ikastetxeko zuzendaritzari negoziazio mahaia sortzea exigitzen diogu ikasleon interesak bermatzen direla ikusteko.\nArgi daukagu une honetan hezkuntza sistemak ez dituela ikasleon interesak defendatzen eta ikasleon intereseko hezkuntza lortzeko forma bakarra antolakuntza eta borroka dela. Guk argi daukagu gure eginbeharra zein den, Euskal Eskola Nazionala lortu arte borrokan jarraituko dugu.”


EBAZPENA, 2019ko urriaren 28koa, Ingurumen Administrazioaren zuzendariarena, zeinaren bidez ingurumen-txosten estrategikoa egiten baita Getxoko (Bizkaia) Julian Garaizar kaleko 1, 2 eta 3ko lurzatien xehetasun-azterketaren gainean. - Eusko Jaurlaritza - Euskadi.eus\n2019ko ekainaren 11n, Getxoko Udalak Julian Garaizar kaleko 1, 2 eta 3ko lurzatien xehetasun-azterketari buruzko ingurumen-ebaluazio estrategiko sinplifikatuaren prozedura hasteko eskabidea bete zuen. Eskabidearekin batera, zenbait dokumentu aurkeztu ziren, hala nola Planaren zirriborroa eta ingurumen-dokumentu estrategikoa, Ingurumen-ebaluazioari buruzko abenduaren 9ko 21/2013 Legearen 29. artikuluan eskatutako edukia zutela. Gainera, ingurumen-dokumentu estrategikoan, dokumentu hori landu duten pertsonak aipatzen dira, sinatuta dago eta amaiera-data dauka.\nAbenduaren 9ko 21/2013 Legearen 30. artikuluan xedatutakoa betetzeko, 2019ko ekainaren 17an, Eusko Jaurlaritzako Ingurumen Administrazioaren Zuzendaritzak zenbait erakunderi eskatu die egoki ikusten dituzten oharrak egiteko, ohar horiek oinarritzat hartuta ingurumen-organo horrek ingurumen-txosten estrategikoa egin zezan. Zehazki, honako erakunde hauei egin zitzaien kontsulta: Eusko Jaurlaritzako Natura Ondare eta Klima Aldaketaren Zuzendaritza, Kultura Ondarearen Zuzendaritza eta Osasun Publikoaren eta Adikzioen Zuzendaritza; Bizkaiko Foru Aldundiko Kultura Zuzendaritza, Ekologistak Martxan Bizkaia elkartea eta Eguzkizaleak aisialdi-elkartea.\nAbenduaren 9ko 21/2013 Legearen 30. artikuluan ezarritako epea amaituta, zenbait txosten jaso dira, espedientean bertan islatutako emaitza eta edukiarekin.\nAbenduaren 9ko 21/2013 Legearen 6.2 artikuluan aurreikusten da zer planek edo programak pasa behar duen ingurumen-organoak egindako ingurumen-ebaluazio estrategiko sinplifikatutik, honako hauek zehazteko: planak edo programak ez duela eragin nabarmenik ingurumenean, ingurumen-txosten estrategikoan ezarritakoaren arabera, edo planen nahiz programen gaineko ingurumen-ebaluazio estrategiko arrunta egin beharra dagoela, ingurumenerako eragin nabarmenak ekar litzaketelako. Getxoko Julian Garaizar kaleko 1, 2 eta 3ko lurzatien xehetasun-azterketa kasu horien artean dago.\nLehenengoa. Getxoko Julian Garaizar kaleko 1, 2 eta 3ko lurzatien xehetasun-azterketari dagokion ingurumen-txosten estrategikoa egitea, baldintza hauen pean:\nXehetasun-azterketaren helburua da Getxoko Julian Garaizar kaleko 01 (737,58 m2), 02 (1536,18 m2) eta 03 (875,46 m2) lurzatiak bi lurzati berritan biltzea eta haiei aplikatu beharreko hirigintza-parametroak zehaztea. Eremua etxebizitza kolektiborako hiri-lurzati bat da, bizitegirakoa.\nBi jarduera hauek proposatzen dira: dauden eraikinak eraistea eta 1.449,09 m2 eta 1.411,09 m2-ko lurzati berriak zehaztea. Azalera haien zati bat eman beharko da kaleak urbanizatu eta handitzeko. Hortik bi lurzati aterako dira, 923,17 m2 eta 885,33 m2 eraikigarriko azalera izango dutenak, eta han atxikitako familia bakarreko etxebizitzak eraikiko dira. Lerrokadurak eta sestrak indarrean dauden arauek dioten bezala mantentzen dira, eta eraikin berrien eraikuntza-profila sestra azpiko lau solairukoa izango da.\nPlanak ingurumen-kontsiderazioak integratzeko duen egokitasuna, batez ere garapen jasangarria sustatzeko helburuarekin: planak aukera ematen du hiri-eremua hobetzeko.\nPlanarekin lotutako ingurumen-arazo esanguratsuak. Egiten diren jardueretan honako arlo hauetako arauak bete beharko dira: segurtasuna eta osasuna, ingurumena, natura-ondarea, kultura-ondarea, paisaia eta kutsadura akustikoa eta urak. Hala dagokionean, kontuan hartu beharko da aztertzen ari garen eremuari Ingurumen eta Lurralde Politikako sailburuaren 2016ko maiatzaren 6ko Aginduak eragiten diola. Agindu horren bidez, arriskupean dauden hegazti-espezieen ugalketa, elikadura, sakabanatze eta kontzentrazioko lehentasunezko eremuak mugatzen dira eta abifaunaren babes-eremuak non goi-tentsioko aireko linea elektrikoetan ez elektrokutatzeko edo talka ez egiteko neurriak aplikatuko baitira argitaratzen dira.\nGainera, egoki ikusten da xehetasun-azterketan aipatzea paisaia-integrazioko azterlana obra-proiektuen agiri gehigarri gisa jaso behar dela, zeina ezarrita baitago Euskal Autonomia Erkidegoko lurralde-antolamenduan paisaia babestu, kudeatu eta antolatzeari buruzko ekainaren 3ko 90/2014 Dekretuaren 7.3 artikuluan. Horretarako, Euskal Autonomia Erkidegoan paisaia integratzeko azterlanei buruzko gida erabiltzea proposatzen da (Ingurumen, Lurralde Plangintza eta Etxebizitza Saila, 2016).\nObrako langileek erabiltzeko jardunbide egokien eskuliburua. Gai hauekin zerikusia duten alderdiak bilduko ditu, gutxienez: lanaldiak, makineria, aldi baterako desbideratzeak, ahalik eta hauts eta soinu gutxien sortzea, hondakinak kudeatzea, herritarren lasaitasunean eragin negatiboa izan dezaketen jardunak minimizatzea, etab. Behar diren neurriak hartuko dira jardueren garapenak eraginik izan ez dezan Planak aztertzen duen eremutik hurbil dauden ibilguetan.\nLandare-estaldura leheneratzeko jardueretan, biodibertsitate autoktonoa sustatzeko jarduerak bultzatuko dira, jasangarritasun-irizpideak lehenetsiz jarduera horietan, horrela, espezie inbaditzaileak sartzeko arriskua murrizteko. Horretarako, Udalsarea21 koadernoa, 20b zk. deritzon argitalpenean («Lorategi eta berdegune jasangarriak diseinatzeko eskuliburua») emandako gomendioak eta neurriak erabiliko dira. Eskuliburu hura Eusko Jaurlaritzako Ingurumen, Lurralde Plangintza eta Etxebizitza Sailak kaleratu zuen.\nHondakinak sortzea eta kudeatzea: obrak egin eta garbiketa-kanpainak dirauen bitartean sortutako hondakinak kudeatzeko, Hondakinei eta Lurzoru Kutsatuei buruzko uztailaren 28ko 22/2011 Legean eta arau espezifikoetan xedatutakoa beteko da.\nInduskatutako lurzoruen kontrola: lur-mugimenduak egiteko, halakorik behar izanez gero, indusketa selektiboko plana onartu beharko da, eta organo honek onartu behar du. Onarpen horretan adierazitako baldintzak eta betekizunak bete beharko dituzte induskatutako materialek. Getxoko Udalari eta Ingurumen Sailburuordetzari jakinarazi beharko zaizkie lur susmagarriak hautemateagatiko kutsadura-arrasto guztiak, Lurzorua kutsatzea saihestu eta kutsatutakoa garbitzeko ekainaren 25eko 4/2015 Legearen 22.2 artikulua betetzeko.\nBigarrena. Getxoko (Bizkaia) Julian Garaizar kaleko 1, 2 eta 3ko lurzatien xehetasun-azterketak ingurumen-efektu kaltegarri esanguratsurik izango ez duela zehaztea, ingurumen-dokumentu estrategikoan eta ingurumen-txosten estrategiko honetan ezarritakoari jarraikiz, eta horrenbestez, ez zaiola ingurumen-ebaluazio arruntik egingo.\nLaugarrena. Ebazpen hau Euskal Herriko Agintaritzaren Aldizkarian argitara dadila agintzea. Ingurumen-ebaluazioari buruzko abenduaren 9ko 21/2013 Legearen 31.4 artikuluak ezarritakoaren arabera, honako ingurumen-ebaluazio estrategikoak indarraldia galduko du eta berezko dituen efektuak sortzeari utziko dio, Euskal Herriko Agintaritzaren Aldizkarian argitaratu eta lau urteko gehieneko epean Getxoko (Bizkaia) Julian Garaizar kaleko 1, 2 eta 3ko lurzatiei buruzko xehetasun-azterketa onartzen ez bada. Kasu horretan, berriro hasi beharko da Planaren ingurumen-ebaluazio estrategiko sinplifikatuaren prozedura.


Saint-Cirice - Wikipedia, entziklopedia askea.\nRaymond BENVENUTO (2014-2020)\n44° 03′ 02″ N, 0° 50′ 54″ E / 44.050555555556°N,0.84833333333333°E / 44.050555555556; 0.84833333333333Koordenatuak: 44° 03′ 02″ N, 0° 50′ 54″ E / 44.050555555556°N,0.84833333333333°E / 44.050555555556; 0.84833333333333\nSaint-Antoine, Auvillar, Donzac, Saint-Loup eta Sistels\nSaint-Cirice (frantsesez eta ofizialki: Saint-Cirice) Okzitaniako udalerri bat da. Administratiboki Frantziako Tarn eta Garona departamenduan dago, Midi-Pyrénées eskualdean. 2013an 163 biztanle zituen.\n2007an Saint-Cirice udalerrian erroldatutako biztanleak 163 ziren. Familiak 66 ziren, horien artean 16 pertsona bakarrekoak ziren (8 bakarrik bizi ziren gizonak eta 8 bakarrik bizi ziren emakumeak), 27 seme-alabarik gabeko familiak ziren eta 23 seme-alabak dituzten bikoteak ziren.\n2007an 80 etxebizitza zeuden, 67 familiaren etxebizitza nagusia ziren, 8 bigarren erresidentzia ziren eta 5 hutsik zeuden. 78 etxeak ziren eta 1apartamentu bat zen. 67 etxebizitza nagusietatik 57 bere jabearen bizilekua ziren, 6 alokairuan okupaturik zeuden eta 4 doan lagata zeuden; 1ek gela bat zuen, 3 etxek bi zituzten, 8 etxek hiru zituzten, 23 etxek lau zituzten eta 32 etxek bost zituzten. 48 etxek euren parking plaza propioa zuten azpian. 30 etxetan ibilgailu bat zegoen eta 29 etxetan bat baino gehiago zituzten.\nSaint-Cirice udalerriko biztanleria-piramidea 2009an .\n2007an lan egiteko adina zuten pertsonak 104 ziren, horien artean 70 aktiboak ziren eta 34 inaktiboak ziren. 70 pertsona aktiboetatik 65 lanean zeuden (39 gizon eta 26 emakume) eta 5 langabezian zeuden (2 gizon eta 3 emakume). 34 pertsona inaktiboetatik 8 erretiraturik zeuden, 7 ikasten zeuden eta 19 "bestelako inaktibo" gisa sailkaturik zeuden.\n2009an Saint-Cirice udalerrian 64 unitate fiskal zeuden, 156 pertsonek osaturik. Pertsona bakoitzeko diru-sarrera fiskalaren mediana urteko 15.566 euro zen.\n2000. urtean Saint-Cirice udalerrian 18 nekazaritza-ustiategi zeuden, 322 hektarea erabiltzen.\nAuvillar (4,7 km)\nEspalais (5,3 km)\nFlamarens (5,6 km)\nBNF: 152777902 (data)\nOrriaren azken aldaketa: 1 abendua 2019, 19:38.


Susan Faludi - Wikipedia, entziklopedia askea.\nSusan C. Faludi (New York, AEB, 1959ko apirilaren 18a -) Ipar Ameriketako idazle eta kazetari feminista da.\nQueens, 1959ko apirilaren 18a (61 urte)\nRuss Rymer (en)\nidazlea, feminista eta kazetaria\nHarvard Unibertsitatean ikasi zuen, eta unibertsitatean bertan hasi zen kazetari-lanetan, ikasleen The Harvard Crimson aldizkari ezagunaren zuzendari gisa.\n1991n Erreakzioa: emakume modernoaren kontrako gerra ezkutua liburua argitaratu zuen. Liburu horrek sekulako arrakasta izan zuen, eta ikaragarrizko ospea eman zion Faludiri. Kritikarien elkarteak ematen duen National Book Critics Circle saria irabazi zuen liburu horrekin, eta Faludi Time aldizkariaren azalean agertu zen Gloria Steinem lider feminista ospetsuaren aldamenean.\nLiburua argitaratu aurretik eta ondoren, Faludik kazetari- eta erredakzio-lanak egin zituen hainbat egunkaritan: Miami Herald (1981-1982), Atlanta Constitution egunkariaren igandeko gehigarria (1983-1985), San José Mercury News egunkariaren igandeko gehigarria (1985-1989) eta Wall Street Journal (1990-1992). Azken horretan Safeway konpainiaren erosketari buruz argitaratutako istorio batekin 1991ko Pulitzer saria irabazi zuen.\n1988. eta 1990. urteen bitartean Stanfordeko Unibertsitateko Emakumeari eta Sexuari buruzko Ikerketetarako Institutuko kide izan zen. Institutu hori ikasle eta idazleei laguntza eskaintzen zien bulego feminista bat zen. 1992an Journal utzi eta Knight kazetaritza-beka ospetsua lortu zuen, bigarren libururako ikerketak egiteko. 2008-2009 urteetan, Falaudi Radcliffe Institutuko kide izan zen.\nBacklash: The Undeclared War Against American Women (1991) National Book Critics Circle Saria\nThe Terror Dream (2007) 2001eko irailaren 11ko atentatuak eta hauen eragina aztertzen duen liburua.\nWikimedia Commonsen badira fitxategi gehiago, gai hau dutenak: Susan Faludi\nMultimedia: Susan Faludi\nAzken aldaketa 25 martxoa 2019(e)an, 21:38(e)tan


'El guardian invisible' filma ikusgai asteburu honetan Amaia Antzokian\nBi emankizun izango dira: apirilaren 2an eta apirilaren 3an, 19.30etan.\nApirileko kultur gida: Whitney Rosek kontzertua eskainiko du Amaia Antzokian\nGaur eman dute ezagutzera apirileko kultur gida eta abeslari estatubatuarraren ikuskizunaz aparte, eskaintza oparoa dakarkigu hile hontako kultur gidak.\nDrama izan da gaur protagonista Amaiako taulagainean\n"Zergatik, Jamil?" antzezlanaz gozatzeko aukera izan du publikoak, Mikel Martinez eta Eneko Sagardoy aktoreen eskutik.\n3.000 ikasle izango dira aktore edo ikusle gisa\n25 urte beteko dituzte aurten Arrasateko Eskola-Antzerkiaren Jardunaldiek\nArrasateko Udalak antolatuta, jardunaldietan 100 neska-mutilek lau antzezlan taularatuko dituzte, 3.000 ikaslek talde profesionalen obrak ikusiko dituzte eta zenbait ikaslek Amaia Udal Antzokiaren barrualdeak ezagutu ahalko dituzte. Hori guztiori Amaia Udal Antzokian.\nArgitaratu da Martxoko Kultur Gida\nAnariren kontzertuaz gain, bi antzerki obra programatu dira. ‘El club de las mujeres invisibles’ nagusientzat eta ‘Artea’ haurrentzat. Gainera, bide pubikoen inbentarioaren inguruko erakusketa izango da Kulturaten\nAMAIA ANTZOKIA (20:00)\nOstiralean eskainiko da Jon Andueza arrasatearraren 'Simplemente' filma\nLuzemetraiaren protagonista nagusiak down sindromea dute, eta guztiak pasio handi batek lotzen ditu, dantza garaikideak. Urteak eman dituzte koreografia bikainetan lan egiten "Despertar de los sentidos" taldean.


Iñigo Velez de Mendizabal entrenatzailea aurkeztu du UDAk - Aretxabaleta - Goiena.eus\nIñigo Velez de Mendizabal entrenatzailea aurkeztu du UDAk\nMirari Altube 2016-05-12 15:12\nOhorezko erregionalean jokatuko du datorren denboraldian UDAk, eta atzo entrenatzailea aurkeztu zuten. Athleticen eta beste hainbat taldetan jokatutakoa, orain dela hiru urte erretiratu zen berdeguneetatik.\nAretxabaleta kirol elkarteak, UDAk, datorren denboraldiko entrenatzailea aurkeztu du: Iñigo Velez de Mendizabal. Ibarra futbol zelaira gerturatu zen atzo, eta zuzendaritza batzordeko kideekin lehenengo hartu-emana izan zuen. Taldeko jokalariak ere ezagutu zituen.\nGasteiztarra hainbat taldetan jokatutakoa da, Numancian, Xerezen, Eibarren eta Athleticen besteak beste. Orain dela hiru urte utzi zion jokatzeari lesio bat tarteko, baina futbola gertutik jarraitu du ordutik ere.\nHirugarren Mailan jokatzen dabilen Aretxabaletako taldeak zapatuan esango dio agur denboraldiari eta datorrenean Ohorezko Erregionalean jardungo du. Entrenatzaile berriak abuztuan hartuko du taldearen gidaritza. Zuzendaritzarekin oraindik helburuak zehaztu barrik izan arren, badaki igoera dagoela horien artean.


Castejongo Udalak, 2021eko apirilaren 29an, jarraian heldu den erabakia hartu zuen:\nCastejongo Musika Eskola Tokiko Erakunde Autonomoaren desegitea.\n1. Hasiera batean onestea Castejongo (Nafarroa) Udal Musika Eskola tokiko erakunde autonomoa desegitea, espedientearen behin betiko onespenak ondorio juridikoak sortzen dituen egunetik aurrerako ondorioekin; izan ere, beste udal espediente batzuetan duen eraginaren kariaz, ahalik eta lasterren egin behar dira desegitea eta integrazioa.\n2. Udalak bere gain hartzea Castejongo Udal Musika Eskolaren zerbitzua, erakunde autonomoa desegiteak ondorioak dituen egunetik, zuzeneko kudeaketaren bidez.\n3. Udal hau haren ondorengoa izanen da, izaera unibertsalez, erakunde autonomoa deseginda konplitu gabe zituen eskubide eta betebehar guztietan.\n4. Desegiteak ondorioak dituen egunean kobratu gabe dauden eskubideak eta ordaindu gabe dauden obligazioak udal aurrekontuan sartuko dira.\n5. Castejóngo (Nafarroa) “Udal Musika Eskolaren izenean dauden banku-kontu guztiak ixtea eta deuseztatzea eta saldoak Castejongo Udalaren titulartasunpeko kontu operatiboetara eramatea.\n6. Udalaren plantilla organikoan sartzea Castejongo Udal Musika Eskolaren zerbitzuan diharduten langileak.\n7. Desegiteak ondorioak dituen egunean, Castejongo Udal Musika Eskolak bere xedeak betetzeko eta zerbitzua zuzen egiteko atxikirik zituen ondasun guztiak udal ondarera itzuliko dira, baita hark bidezko edozein tituluren bidez erosi dituen guztiak eta desegiteko tenorean bere esku dituen baliabide eta eskubide guztiak ere.\n8. Bere gain hartzea desegitearen egunean indarra duten obra-kontratu, zerbitzu, hornidura, hitzarmen edo gainerako guztien ondoriozko eskubide eta betebehar kontraktual guztiak.\n9. Alkatetzari ahalmena ematea eragiketa material guztiak kudea ditzan, Udalak zuzeneko kudeaketaren bidez bere gain hartzen duen zerbitzuari atxikitako baliabide material guztiak transferitzeko, eta bidezko zuzemen guztiak egin ditzan edozein erakunderen aitzinean.\n10. Alkatetzari ahalmena ematea erabaki hau betearazteko beharrezkoak diren agiri guztiak sinatzeko.\n11. Erabaki hau jendaurrean edukitzea hogeita hamar egunean, iragarkia Nafarroako Aldizkari Ofizialean eta Udalaren iragarki-taulan iragarkiak jarrita, bizilagunek eta legezko interesa dutenek espedientea azter dezaten eta erreklamazio, kexa edo oharrak egin ditzaten.\n12. Aurkeztutako erreklamazio, kexa edo oharrak Udalak ebatziko ditu osoko bilkuran, erakunde autonomoaren desegitea behin betiko onestea erabakitzearekin batera. Hala ere, erreklamazio, kexa edo oharrik aurkezten ez bada ez da beharrezkoa izanen berriz ere erabakirik hartzea eta hasierako onespena behin betikoa bilakatuko da eta horren ziurtagiria eginen du Udal Idazkaritzak. Behin betiko onespena edo automatikoki halakoa bilakatutako erabakia –hala izan dela zehaztuta– Nafarroako Aldizkari Ofizialean argitaratu beharko da, behin betiko testuarekin batera, ondorio juridikoak sor ditzan.\nCastejonen, 2021eko apirilaren 30ean.–Alkatea, David Álvarez Yanguas.\nIragarkiaren kodea: L2107227